کوردپرێس :: Kurdpress News Aganecy - زۆربەی وعدەکانی دوکتۆر ڕۆحانی بۆ کوردستان بەدی‌نەهات\nوتووێژی کوردپرێس لە گەڵ عەبدوڵڵا سوهرابی\nزۆربەی وعدەکانی دوکتۆر ڕۆحانی بۆ کوردستان بەدی‌نەهات\nبەشی گفت و گۆ- گرینگترین خاڵی پێشکەوتنی ڕۆحانی له کوردستاندا دەس پێکردنی فەڕمی خوێندن و نووسینی زمانی کوردییه. گەرچی پێشتریش به شێوازێکی تر له بڕێک له زانکۆکاندا دەستی پێکردبوو. بەڵام ڕۆحانی مەشرووعییەت و ڕەسمییەتی پێدا.\nکوردپرێس- چوارساڵی سەرۆک کۆماریی حەسەنی ڕۆحانی بەرەو کۆتایی دەچێت. یەکێک لە سەرەکی‌ترین دیالۆگەکانی خەڵکی، بە تایبەت چینی سیاسی و چالاکانی مەدەنی و ئابووری و فەرهەنگی لەم ماوەدا باس لەسەر هەڵسەنگاندنی کردەوەی دەوڵەتی ڕۆحانییە. ئەو دروشمانەی کە پێش هەڵبژاردنەکانی ساڵی ١٣٩٢ی هەتاوی بوو بە هۆی پێشوازیی جەماوەری ئێرانی و هاتنەسەرکاری دەوڵەتی دوکتۆر ڕۆحانی، ئەوەی کە تا چەندە جێبەجێکراوە و خاڵەسەرکەوتووەکانی و لایەنە لاوازەکانی چین؟!\nپارێزگا کوردنشینەکانی ئێران کە پێشوازییەکی بەرچاویان لە هاتنەسەرکاری حەسەنی ڕۆحانی کردبوو، تا چەندە لەو دەنگەی کە دایان ڕازین و ئایا مەیلیان بە دووپاتکردنەوەی ئەو متمانە هەیە یا نا؟!\nبەڕێز عەبدوڵا سوهرابی نوێنەری خولی شەشەمی شارەکانی مەریوان و سەوڵاوا لە پەرلەمانی کۆماری ئیسلامیی ئێران و یەکێک لە چالاکوانانی سیاسی و کۆمەڵایەتی بەو بڕوایەیە کە دەوڵەتی ڕۆحانی خاوەن هەندێ خاڵی سەرکەوتووە و لە هەندێک بواریشدا زۆر لاواز بووە.\nعەبدوڵڵا سوهرابی بەو بڕوایەیە دەنگی جەماوەری کورد لە ئێراندا هەمیشە مانادار بووە و هەمیشە دەنگی بە هەڵوێست و پلان داوە.\nوێڕای سپاسێکی تایبەت بۆ بەڕێز سوهرابی کە سەرەڕای سەرقاڵییەکی زۆر، بە باوەشێکی ئاوەڵاوە وەڵامدەری پرسیارەکانمان لەم بارەوە بوو.\nدەقی گفتۆگۆکە بەم شێوازەیە:\nبەڕێز کاک عەبدوڵا سوهرابی هەروەها کە دەزانین خەریکە چوار ساڵی چالاکیی د.حەسەن ڕۆحانی بەرەو کۆتایی دەچێت. جەنابتان وەکوو سیاسەتوانێکی کورد هاتنی حەسەن ڕۆحانی و پێشوازیی کورد لە ئێران لە چوارساڵی ڕابردوودا چۆن هەڵدەسەنگێنن؟ هۆکارەکانی ئەو پێشوازییە لە چیدا دەبینن؟\nهەر بەو شێوه هەمووان ئاگادارن و منیش هەموو جارێک جەختم لەسەر ئەوە کردووە کوردستان گەرچی له باری ئابوورییەوە زۆر لاوازه بەڵام له باری سیاسی و کەلتووری و هونەرییەوە زۆر پێشکەوتووە بۆیە له هەڵبژاردنەکانا بەتایبەت له هەڵبژاردنی سەرۆک کۆمارداا به هەڵویست و پلان و بیر و بۆچوون و رەوتی سیاسی کاندیداکان دەنگی داوه.\nکاتێک دەنگی دا به دروشمی عەداڵەت و یەکسانی ڕێزدار تەوەکولی، پاشان زۆرترین دەنگی دا به ڕیفورمخوازی و رەوتی بەڕێز خاتەمی و گەرچی چوارساڵی ڕابردوو له پێشدا بڕیاری گشتیی خەڵکی کوردستان به بۆنەی کارنامەی لاواز و قەیرانی دەوڵەتی بەڕیز ئەحمەدی نیژاد دووری لە هەڵبژاردن ڕەچاو دەکرا بەڵام هەڵوێست و قەول و قەراری دابین‌کردنی مافه ڕەواکانی کوردی ئیران، به تایبەت پەسەند کردن و به فەرمی بڵاوکردنەوەی بەیانییەی 10 خاڵیی نەتەوەکانی ئێران له ژێر دێڕی "بیانیه حقوق اقوام، ادیان و مذاهب"بوو به هۆی دەنگدانی خەڵکی کورد له هەر چوار پارێزگا کوردنشینەکەی ئێران.\nبێگومان سەرەڕای ئەم فاکته رۆڵی هەڵسووڕانی سیاسی و مەدەنی له سەرکەوتنی دوکتۆر رۆحانیدا زۆر گرینگ بوو. بۆیە خەڵکی کوردستان له هەرچوار پارێزگاکه پاش هەڵسەنگاندن و تێبینی و پێداچوونەوەی ڕابردوو و هەڵوێست و پلانی هەموو پاڵێوراوەکان دەنگیان بە دوکتۆر ڕۆحانی دا.\nبە شێوەیەکی باشتر دەتوانین بڵێین کورد دەنگی به ماف و داخوازییەکانی خۆی دا و بۆ دابینکردنی ئەو ماف و داخوازیانه له ئەو بارو دۆخەدا دەنگیان بە حەسەنی ڕۆحانی دا و ئەویان به چاکتر زانی.\nئەو وەعدەی رۆحانی بە کوردستانی دا تا چەندەی بەدیهات؟\nبەداخەوه زۆربەی وعدەکانی دوکتۆر ڕۆحانی بۆ کوردستان بەدینەهات.\nئەوەش به گشتی سێ هۆکاری هەیه: 1-سەرۆک کۆمار و کابیینەکەی دەسەڵات و پارە و کەرەسەی جێبەجێکردنی هەموو داخوازییەکانی ئێمەیان نییه. 2- کارگێڕان و بەرپرسانی دەوڵەتەکەی ڕۆحانی له ژێر چەتری ئەمنی و به چاویلکەی ڕەش و تاریکەوه ئیراده و بڕوا و باوەڕیان نییە به دابینکردنی مافه قانوونی و شەرعییەکانی کوردستانی ئێران. 3- سیستەمی حکوومەتی ئێران ناوەندییه و هەموو دەسەڵات و بڕیارێک له تارانەوه ئەدرێت. سەرەڕای ئەم فاکته کوردیش له تاران و نێو دەسەڵاتدا زۆر لاوازه و ڕۆڵی ئەوتۆی نییه.\nوێڕای ئەمانه هێندێ له داخوازییەکان و خاڵەکانی راگەیەندراوی ژماره سێ "بیانیه شماره 3 حقوق اقوام و مذاهب" وەکوو جێبەجێکردنی ئەسڵی 15ی یاسای بنەڕەتی و دەسپێکردنی خوێندن و نووسینی زمانی کوردی و بڕێک له کاره هونەری و کەلتووری و ڕۆژنامەگەرییەکان جێبەجێ بووه یان لانی کەم دەستی پێکردووه و به نیسبەت دەوڵەتی ئەحمەدی نیژاد زۆر چاکترکار کراوه.\nخاڵی پێشکەوتنی رۆحانی لە کوردستان لەم چوارساڵە لە چیدا دەبینن؟\nهەر بەو شێوه ئاماژەم پێ کرد گرینگترین خاڵی پێشکەوتنی ڕۆحانی له کوردستاندا دەس پێکردنی فەرمیی خوێندن و نووسینی زمانی کوردییه. گەرچی پێشتریش به شێوازێکی‌تر له بڕێک له زانکۆکاندا دەستی‌پێکردبوو. بەڵام ڕۆحانی مەشرووعییەت و ڕەسمییەتی پێدا. هەروەها ڕۆژنامەگەری و چالاکییه هونەری و کەلتووری و مەدەنییەکان گەشه و پەرەی پێدرا. له هەمان کاتدا چالاکیی سیاسی و مەدەنی زۆرتر و کراوەتر بوو و تابۆی رەخنەگرتن شکا.\nخاڵی لاوازی چۆن تەوسیف ئەکەن؟\nبەڕێز ڕۆحانی و کابینەکەی له ڕووبەڕووبوونەی له گەڵ هێزه دەسەڵاتدارەکاندا که زۆربەیان بەشێوەی نافەرمی و نایاسایی گوشار دەخەنه سەر دەوڵەت بوێر و خۆڕاگر نیین و له پاراستنی یاسا و دەنگی خەڵک و به دیهێنانی وعدەکانی خۆیان و جێبەجێکردنی داخوازی و مافه ڕەواکانی میللەت بەگشتی و نەتەوه و ئایینەکان به تایبەت پارێزگا کوردنشینەکان زۆر لاوازن. سەرەڕای ئەم لاوازییه بڕوا و متمانه ویستی جێبەجێکردنی مافه یاسایی و شەرعییەکانی خەڵکیان نییه.\nراسته ڕێگه و ڕەوشت و ئامانج و ستراتژی و تاکتیکەکانیان له چاو دەوڵەتی ئەحمەدی نیژاد و به گشتی بیر و بۆچوونی بنەوان خوازەکان زۆر باشتر و پێشکەوتووتره بەڵام له جێبەجێ‌کردن، بەڕێوەبردن و خۆراگری له سەر ئەو رێگا و ئامانجانەدا هەر بەوشێوه ئاماژەم پێدا تووشی پارادوکس له نێوان پلان و دروشم و کردەوەکانن. لەگەڵ ئەم فاکته سەرەکیانە له ئاستی پارێزگاکان و شارستانەکاندا به هۆی نەبوونی کۆدەنگیی کارگێڕان و بەڕێوەبەران له گەڵ سیاسەتی گشتیی دەوڵەتی تەدبیر و ئومیددا ئەم لاوازییانه زۆرتر له بەرچاو دێت بۆ ئەوەی هێشتا زۆربەی کاربەدەستانی دەوڵەتی ئەحمەدی نیژاد مودیر و کاربەدەستن.\nبێگومان ناکرێ قەیرانی بارودۆخی ئابووری و کاروکاسبی و خوشگوزرەرانی و کێشەی ژیانی هاوبەش و بێکاریی گەنجانیش له بەرچاو نەگرین.\nبە گشتی ئایا رۆحانی لە کوردستاندا ئومیدوار بێت دیسان هەڵبژاردەی خەڵکی کورد دەبێ؟\nبەداخەوه تا ئەمڕۆ بەوشێوه خەڵکی کوردستان له ساڵی 1392ی هەتاویدا دەنگیان به دوکتۆر ڕۆحانی دا بۆ هەڵبژاردنی ساڵی داهاتوو یا باشتره بڵێین له سێ مانگی داهاتوودا ئەو متمانه و پاڵپشتییه و دەنگدانه رچاو ناکرێ.\nهۆکارەکەی هەر ئەوانەیه وا پێشتر ئاماژەم پێکرد. من خۆم سەره تای ئەمساڵ له نامەیەکی کراوه وا له زۆربەی ماڵپەڕ و گروپە کۆمەڵایەتییەکان و هەروەها له کوردپرێسیشدا بڵاوکرایەوه وێڕای شیکردنەوەی لاوازییەکان، نیگەرانیی خۆم سەبارەت به هەڵبژاردنی ساڵی 96 دەربڕی. داوای پێداچوونەوه و چارەسەرکردنی کێشەکانم کرد بەڵام وا دیاره بەرپرسان و کاربەدەستان دەرفەتی خوێندنەوەیان نەبووه و یان به سووکی سەیریان کردووه و بەڵکوو بڕوایان پێ‌نەبووه.\nکوردستان پێویستی بە چ سەرۆک کۆمارێکە؟\nئێران بەگشتی و کوردستان بەتایبەتی پێویستی به سەرکۆمارێکی ڕیفورمخواز و دیموکرات و تیکنۆکراته. بەو مەرجەی تەنیا له دروشمدا نەبێ . ڕیفورمخوازێک بێ که له سیستەمی سیاسی و ئابووری و ... له چوار چێوەی سنوورەکانی یاسای بنەڕەتیی ئێراندا ڕیفورم ئەنجام بدات. له هەمان کاتدا بیر و بڕوا و کردەوەی له پێناوی دیموکراسیدا بێ و له باری تەکنیکی و زانیارییەوه بیر و باوەڕی بە عیلم و زانست و هونەری بەڕێوەبردن بێت. راسته ناکرێ له عالەمی ئینسانیدا هەموو شتێک تەواو بێ و ناکرێ زۆر ئیدەئالی بیر بکەینەوه بەڵام ئەمڕۆ کەسێک بۆ سەرۆک‌کۆمار باشه که زۆرترینی ئەو فاکتۆرانەی هەبێت. دیارە ئەگەر پاڵێوراوەکان وەکوو ئەوانەی خولی پێشوو بن؛ ڕۆحانی له ئەوان باشتره گەرچی زۆرێک لەو فاکتورانەی نییه.\nدیمانە: هەورامان بەهرامی\nکۆدی بابه‌ت: 68915 | به‌روار: ۱۳۹۵/۱۱/۲۳ | کاتژمێر: 0 : 39


به‌شێك له كتێبێك،كاره‌كته‌ر – پەڕە 2 – Knwe.org\nسەرەکی » ئەدەب - سێبەر و سایە » به‌شێك له كتێبێك،كاره‌كته‌رپەڕە 2\nله به‌شی رابردوودا هه‌ر وه‌كو ئه‌وه‌ی هه‌ردووكیان لێكجودابن، به‌جیا له كاره‌كته‌ر باسمان له گرێ كرد. له راستیا هه‌ر وه‌كو دوو تای ته‌رازوو، ئه‌و دووانه جه‌سته‌یه‌كن و له یه‌كدی جوێ ناكرێنه‌وه، هیچ جووڵه‌یه‌ك له تایه‌كی جووڵه له تاكه‌ی به‌رابه‌ری ناخوڵقێنێ. هه‌ر یه‌ك له‌و تای ته‌رازووه ده‌كرێت به‌جیا له‌باره‌یه‌وه بدوێین و ده‌شێت بڕیار له‌سه‌ر ئه‌وه بده‌ین كام پێكهاته له‌هه‌ر چیرۆكێكدا یه‌كێك له‌و تای ته‌رازووه‌ی سه‌ر و خوار پێكردووه. له‌كاتێكا چیرۆك له هه‌ڵاتنه‌وه به‌ره‌و لێكدانه‌وه گوزه‌ر ده‌كات، ئه‌و تایه‌ی كاره‌كته‌ری تێدایه له‌وه ده‌كات به‌ره‌و سه‌ره‌وه بڕوات. خوێنه‌ری چاك كه‌متر بایه‌خ به‌و كارانه ده‌دات كه كاره‌كته‌ره‌كان كردوویانه له‌و كاره‌كته‌رانه‌ی كه كاره‌كان ده‌كه‌ن. خوێندنه‌وه بۆ كاره‌كته‌ر زۆر قورستره له خوێندنه‌وه بۆ گرێ، كاره‌كته‌ر گه‌لێك دژوار و ده‌مده‌می و پێچوپه‌ناداره.\nهه‌ر كه‌سێك ده‌توانێ ئه‌وه دووباره‌بكاته‌وه كه‌سێك له چیرۆكێكدا چی كردووه، به‌ڵام پێویستیمان به‌كارامه‌ییه‌كی گه‌وره‌یه بۆ ئه‌وه‌ی پێناس و راڤه‌ی ئه‌و كه‌سه بكه‌ین. ته‌نانه‌ت ئه‌و نهێنی و پێچوپه‌نایانه‌ش كه چیرۆكێكی پۆلیسی له‌دووی خۆی جێیده‌هێڵێت زۆر كه‌متر دژواری و ئه‌وه‌نده‌شی كۆشش ناوێ بۆ تێگه‌یشتن له‌وه‌ی سروشتی مرۆیی ده‌یكات. له‌به‌رئه‌وه چیرۆكی هه‌ڵاتن هه‌وڵی جه‌ختكردنه‌وه‌ی له‌سه‌ر گرێ هه‌یه و كاره‌كته‌ر وا نیشان ده‌دات ساكاره و بۆ تێگه‌یشتن ساده‌یه. خوێنه‌ری سنووردار داوای ئه‌وه ده‌كه‌ن كاره‌كته‌ره‌كان به‌ئاسانی بناسرێنه‌وه و به‌شێوه‌یه‌كی ئاشكرا نیشانی چاك و خراپیان لێبدرێ، نابێ ئه‌وان به‌و شێوه‌یه‌ش له‌به‌رده‌م پرۆسه‌ی تێگه‌یشتندا دژواربێت هه‌روه‌ها خوێنه‌ری سنووردار به‌دووی ئه‌وه‌شه‌وه‌یه پاڵه‌وانی سه‌ره‌كی هه‌میشه رۆڵێكی سه‌رنجڕاكێشی هه‌بێ. له‌گه‌ڵ ئه‌وه‌شا پێویستی به‌وه نییه كه بێخه‌وش بێ، ئه‌و ده‌بێ به‌شێوه‌یێكی ساده و بنچینه‌یی خاوێن و خاوه‌ن رێزبێ، دڵێكی پاك و باشتریشه كه‌سێكی جوان و له‌باربێ. ئه‌گه‌ر هاتوو پاكدامێن نه‌بوو ئه‌وا پێویست ده‌كات له‌رووی چۆنێتییه‌وه قه‌ره‌بووی بۆ بكرێته‌وه‌و پێویسته بوێر و زیندوو و به‌جه‌رگ بێ. دوورنییه ئه‌و ئه‌گه‌ر دڵێكی ناسك و خۆشه‌ویستییه‌كی گه‌وره و هاوتای مرۆڤێكی رێزداربێ ئه‌وا به‌ره‌نگاری یاسا و رێساكان بێته‌وه. خوێنه‌رێك كه‌وا ده‌كات ئه‌و داواكارییانه كاری خۆیان بكه‌ن، چونكه بۆ ئه‌و چیرۆك وه‌كو ماشێنێك نییه بۆ تێگه‌یشتن، به‌ڵكو بابه‌تێكه بۆ زینده‌خه‌و. خۆی وا پێناس ده‌كات هه‌ر وه‌كو ئه‌وه‌ی له‌گه‌ڵ پاڵه‌وانی سه‌ره‌كیدا بخوێنێته‌وه، له‌جێی ئه‌و هاوبه‌شی هه‌موو سه‌ره‌ڕۆییه‌كانی پاڵه‌وانی سه‌ره‌كی ده‌كات له هه‌ڵاتن و سه‌ركه‌وتنه‌كانیدا. پاڵه‌وانی سه‌ره‌كی ده‌بێ وێنای خۆشییه‌كانی خودی خۆی بۆ بگه‌ڕێنێته‌وه. ئه‌و ده‌بێ كه‌سێك بێ كه هه‌ر وه‌كو ئه‌وه‌ی خوێنه‌رێك بێ ئه‌ندێشه‌ی خۆی ده‌كات یاخود وه‌كو ئه‌و كه‌سه‌ی كه خۆی پێیخۆشه ببێ. به‌و رێگایه چیرۆك به‌شێوه‌یێكی زیره‌كانه خوێنه‌ر له‌خشته ده‌بات و هه‌موو كه‌موكوڕییه‌كانی خۆی له‌بیرده‌باته‌وه و منێتی ئه‌و پڕ ده‌كاته‌وه. ئه‌گه‌ر قاره‌مانی چیرۆك كه‌موكوڕییه‌كی هه‌بوو ئه‌وا هه‌ر وه‌كو ئه‌وه‌ی خودی خوێنه‌ره‌كه خۆی بێت بایه‌خێكی بۆ دانانێ و پشت گوێی ده‌خات یان خۆشی لێ وه‌رده‌گرێت. هه‌ندێك له چیرۆكه‌كانی هه‌ڵاتن ده‌رباره‌ی پیاوێك یان ژنێكن كه سه‌رنجڕاكێشن به‌ڵام هه‌ستبزوێن نین. خوێنه‌ر به‌و جۆره‌ش به‌بێ ئه‌وه‌ی دڵخۆشییه‌كانی خودی خۆی له ده‌ستبدات ده‌توانێ له رێی ئه‌ندێشه‌وه نوقمی ئاره‌زووه خه‌فه‌كراوه‌كانی خۆی بێت.\nچیرۆكی لێكدانه‌وه خۆی له‌سه‌رنجڕاكێشانی پاڵه‌وانی سه‌ره‌كی به‌دوور ناگرێ. زۆر به‌ساده‌یی جۆره‌ها پاڵه‌وانی سه‌ره‌كی هه‌مه‌ڕه‌نگ داده‌مه‌زرێنێ. پاڵه‌وانێك زۆر به‌كه‌می ده‌كرێ نیشان بكرێن یاخود پشتگوێ بخرێن، پاڵه‌وانێك هه‌ندێكجار هاوسۆز نین.\nسروشتی مرۆیی هه‌موو كاتێك سپی یاخوود ره‌ش نین، چیرۆكی لێكدانه‌وه به‌هه‌میشه‌یی مامه‌ڵه‌ی پاڵه‌وان به‌جۆرێك ده‌كات كه هیچ یه‌ك له‌وان نه‌بێ. هه‌ر كاتێك ئێمه خۆمان له‌و نیازه‌ی به‌ربه‌ره‌كانێی ئامێریی قووتار كرد كه ده‌كه‌وێته نێوانی قاره‌مان و دژه قاره‌مانه‌وه ئه‌وا ئیدی په‌ی به‌وه ده‌به‌ین كه چیرۆك فرسه‌تێكی بێ وێنه‌مان له‌خووردبوونه‌وه‌ی سروشتی مرۆیی بۆ دره‌خسێنێ به‌هه‌موو دژواریی و هه‌مه‌ڕه‌نگییه‌كانی خۆیه‌وه. رێگه‌مان بۆ دره‌خسێنێ خه‌ڵك بناسین، تێیان بگه‌ین و لێوه‌یان فێربین، هه‌ست و سۆزمان بۆیان هه‌بێت كه به‌بێ ئه‌وه بۆمان ناكرێ ئه‌و كاره رابپه‌ڕێنین. ته‌نانه‌ت له‌هه‌ندێ جێگه‌وه بۆمان ده‌كرێ پاڵه‌وانه ئه‌ندێشاوییه‌كان زۆر باشتر له‌خه‌ڵكه هه‌قیقییه‌كان بناسین. به‌ر له‌هه‌موو شتێك، ئێمه بۆمان ده‌كرێ هه‌میشه له‌بارودۆخه گرنگه‌كاندا لێیان خوردبینه‌وه و ئه‌و خزمه‌ته بكه‌ن كه هه‌ر به‌ته‌نیا چۆن له بارودۆخه ئاساییه‌كانی نێو ژیان دا جاروبار هه‌ن، كاره‌كته‌ری خۆیان ئاوا بهێننه پێش ده‌ممان. له‌لایه‌كی دییه‌وه، ئێمه بۆمان ده‌كرێ به‌شێوه‌یه‌ك له‌ژیانی ناوه‌كییان بڕوانین كه له‌ژیانی ئاساییدا به ده‌گمه‌ن بۆمان رێك ده‌كه‌وێت. نووسه‌ر ئه‌گه‌ر ئاره‌زوو بكات، ده‌توانێ پێمان بڵێ ده‌قاوده‌ق چی له‌نێو مێشكی پاڵه‌وانه‌كه‌یدا رووده‌دات و سه‌د ده‌ر سه‌د پاڵه‌وان هه‌ست به‌چی ده‌كات. له‌ژیانی هه‌قیقیدا ئێمه به‌ته‌نیا بۆمان ده‌كرێ له رێی جووڵه و هه‌ڵسوكه‌وته ده‌ره‌كییه‌كانی كه‌سێكه‌وه گومان به بیركردنه‌وه‌ی ناوه‌كی و هه‌سته‌كانی به‌رین، كه دووریش نییه به‌و جۆره دارێژرابێ كه هه‌رچی ده‌كه‌وێته ناخییه‌وه په‌رده‌پۆشی بكات. به‌و نیازه به‌شێوه‌ی سنووردار، ئێمه بۆمان ده‌كرێ خه‌ڵكان له‌نێو چیرۆكدا زۆر به‌باشتر بناسین له‌وه‌ی كه له ژیانی هه‌قیقیدا ده‌یانناسین، به‌ناسینی پاڵه‌وانه ئه‌ندێشاوییه‌كان ئێمه هه‌روه‌ها بۆمان ده‌لوێ له خه‌ڵكان له‌ناو ژیانی هه‌قیقییان واوه‌تر تێبگه‌ین كه جیا له‌وه پێی ده‌گه‌ین.\nنووسه‌ر ره‌نگه پاڵه‌وانه‌كانی به‌شێوه‌یه‌كی راسته‌وخۆ یاخوود ناڕاسته‌وخۆ نیشان بدات. له‌نیشاندانی راسته‌وخۆدا ئه‌و به‌بێ ئه‌وه‌ی دابمێنێ له رێی رووهه‌ڵماڵین یاخود شیكاركردنه‌وه پێمان ده‌ڵێ پاڵه‌وان كێیه، یاخود كه‌سێكی دی له‌ناو چیرۆكه‌كه‌دا ده‌رباره‌ی كه‌سێتی ئه‌و پێمان راده‌گه‌یه‌نێت. له نیشاندانی ناڕاسته‌وخۆدا نووسه‌ر پاڵه‌وانمان له‌ناو جووڵه و نواندندا بۆ ده‌هێنێته پێشه‌وه، ئیدی له رێگه‌ی ئه‌وه‌وه كه ئه‌و بیر له‌چی ده‌كاته‌وه و چی ده‌ڵێ و چی ده‌كات، ئه‌وه به‌رهه‌م ده‌هێنین كه پاڵه‌وان كێیه.\nنووسه‌ری سه‌ركه‌وتوو ده‌بێت به‌شێوه‌یه‌كی سه‌ره‌كی پشت به‌نیشاندانی ناڕاسته‌وخۆ ببه‌ستێت\nچیرۆكنووس مۆرلی كالاهان، له‌چیرۆكی خاوه‌نكاره چكۆله‌كه، له‌و ده‌مه‌ی باسی ئه‌ندێشه‌ی مامه هێنری ده‌كات له‌باره‌ی هێشتنه‌وه‌ی سه‌گه‌كه‌یه‌وه، نیشاندانی راسته‌وخۆ به‌كارده‌هێنێت:\n(له‌و كاته‌دا كه به‌هێواشی له‌سه‌ر كورسییه بزۆكه‌كه دانیشت و لایه‌كی روخساره تێكسمڕاوه‌كه‌ی له‌رییه‌وه، ویستی به‌كزییه‌كه‌وه بڵێ»ده‌ی باشه، سه‌گه‌كه بهێڵه‌وه ‹› به‌ڵام شه‌رمی به‌وه ده‌هات ئه‌وه‌نده لاواز و سۆزاوی بنوێنێ. ره‌تیكرده‌وه به‌نێو ئه‌و هه‌سته‌دا گوزه‌ربكات، زۆری كرد و كۆشا ئه‌و هه‌سته‌ی خۆی به‌شێوه‌یێكی به‌كه‌ڵك و كه‌مێك ساده‌تر بخاته‌ڕوو، ئیدی بۆی نه‌كرا ئه‌و ته‌نگه‌تاوییه‌ی خۆی رێكبخاته‌وه.)\nكاتێكیش مامه هێنری بۆ رزگاربوون له‌سه‌گه‌كه له‌گه‌ڵ ژنه‌كه‌ی و لووك دا قسه ده‌كات، نووسه‌ر نیشاندانی ناڕاسته‌وخۆ به‌كارده‌هێنێت. به‌هۆی ئه‌و وشانه‌وه كه به‌كاری ده‌هێنێ، ئێمه درك به‌وه ده‌كه‌ین كه مام هێنری كه‌سێكی كرده‌یه. شێوازی به‌كارهێنانی نیشاندانی راسته‌وخۆ كه‌ڵكێكی زۆری هه‌یه بۆ خوڵقانی روونی و هه‌روه‌ها به فیڕۆنه‌دانیش، به‌ڵام هه‌رگیز بۆ خۆی ته‌نیا به‌كارناهێنرێت. ده‌بێ كاره‌كته‌ر له‌وێدا رۆڵ بگێڕێت. ئه‌گه‌ر چیرۆك بوونی هه‌بێت، كاتێك كه‌سانێك له‌وێدا جووڵه ناكه‌ن ئه‌وا چیرۆك له مه‌رجه‌كانی گوتار نزیك ده‌كه‌وێته‌وه. سه‌رباری ئه‌وه‌ش، شێوازی راسته‌وخۆ به‌شێوازی ناڕاسته‌وخۆ پشتگیریی نه‌كرێت ئه‌وا له رووی هه‌ست و سۆزه‌وه بڕوامان پێنابه‌خشێ. له‌جێی ئه‌وه‌ی كاره‌كته‌رمان پێببه‌خشێ شیكردنه‌وه‌مان ده‌داتێ. ده‌بێ سه‌رباری پێگوتن نیشاندانیش بخرێته به‌رده‌م خوێنه‌ر، ئه‌و پێداویستی به‌وه هه‌یه ته‌ماشا بكا و گوێ هه‌ڵبخات و ببیستێ. چیرۆك ته‌نیا كاتێك سه‌ركه‌وتن به ده‌ست ده‌هێنێت كاتێك كاره‌كته‌ره‌كان ده‌خزێنه ناو دراماوه. هه‌ر وه‌كو ئه‌وه‌ی له‌نێو كارێكی درامی یان شانۆیی دا بن، ئه‌وان ده‌بینرێن و ده‌دوێن و رۆڵ ده‌گێڕین. ئه‌گه‌ر بڕوا به‌خۆپه‌رستی كاره‌كته‌رێك بهێنین ئه‌وا ده‌بێت ئه‌و كاره‌كته‌ره وه‌كو خۆپه‌رستێك رۆڵ بگێرێت. نووسه‌ری سه‌ركه‌وتوو ده‌بێت به‌شێوه‌یه‌كی سه‌ره‌كی پشت به‌نیشاندانی ناڕاسته‌وخۆ ببه‌ستێت و ده‌شبێت به ته‌واوی به‌كاریبهێنیت.\nكاره‌كته‌ری بازنه‌یی، گه‌لێك ئاڵۆز و فره دیوه\nبۆئه‌وه‌ی بڕوا پێهێنه‌ربێ ئه‌وا بۆ نواندن و به‌كاره‌كته‌ركردن ئه‌و سێ بنه‌مایه ده‌بێ ره‌چاوبكرێ:\nیه‌كه‌م، كاره‌كته‌ره‌كان ده‌بێ به‌رده‌وام درێژه به‌هه‌ڵسوكه‌وته‌كانی خۆیان بده‌ن: ئه‌وان نابێ له‌بارودۆخێكا به‌جۆرێك هه‌ڵسوكه‌وت و ره‌فتارێك بنوێنن و له‌شوێنێكی دی به‌جۆرێكی دی. ده‌بێ بۆ گۆڕانكارییه‌كی له‌وجۆره هۆكارێكی بڕوا پێهێنه‌ر له‌پشتی ئه‌و گۆڕانه‌وه بوونی هه‌بێ.\nدووهه‌م، كاره‌كته‌ره‌كان ده‌بێ له‌هه‌ر شوێنێكا هه‌ر كارێك ده‌كه‌ن پشتگیرییان بكرێ به تایبه‌تی له‌و كاتانه‌دا گۆڕانكارییه‌ك له ره‌فتاریان دا روو ده‌دات: ئێمه ده‌بێ له‌تواناماندا بێ له‌و هۆكارانه تێبگه‌ین كه له‌و دیوی كاره‌كانیانه‌وه خۆیان مه‌ڵاسداوه، ئه‌گه‌ر ئه‌وه‌ش به‌خێڕایی روو نه‌دات ئه‌وا به‌ڵایه‌نی كه‌مه‌وه ده‌بێ له كۆتایی چیرۆكه‌كه‌دا بێ.\nسێهه‌م، كاره‌كته‌ره‌كان ده‌بێ كه‌سانێكی جێی په‌سه‌ند و به‌جێبن یاخود زیندووبن. ئه‌وان ده‌بێ نه له‌چاكه‌خوازیدا فریشته بن و نه له‌شه‌ڕخوازیدا شه‌یتان بن، نابێ پێكهاته‌یێكی لێكدراوی مه‌حاڵ بن له‌نیشانه دژ به‌یه‌كه‌كان. ئه‌گه‌ر هاتوو له‌ناو ئه‌زموونی خۆماندا تێبینی هه‌ر یه‌كێك له‌وان بكه‌ین یاخود نه‌كه‌ین، ده‌بێ ئێمه هه‌ست به‌وه بكه‌ین كه ئه‌وان له‌ناو ئه‌زموونی نووسه‌ره‌وه هاتوون و ده‌شێ له‌جێگه‌یه‌ك له‌ناو گوزه‌ری سروشتی رووداوه‌كاندا به‌ده‌ربكه‌ون.\nده‌رهه‌ق به‌پڕی و ته‌واوی به‌ره‌و پێشه‌وه چوونیان، كاره‌كته‌ره‌كان له‌چیرۆكدا تا راده‌یه‌ك رێكن یاخود بازنه‌یین.\nكاره‌كته‌رێكی رێك، له هه‌ناوی خۆی دا هه‌ڵگری نیشانه‌یه‌ك یاخود دووان ده‌بێ، ده‌كرێ ته‌نیا له رسته‌یه‌كدا كورتبكرێته‌وه. كاره‌كته‌ری بازنه‌یی، گه‌لێك ئاڵۆز و فره دیوه، ده‌كرێ ئه‌و پێداویستی به گوتارێك هه‌بێ بۆ شیكاركردنێكی ته‌واو.\nهه‌ردوو جۆری ئه‌و دوو كاره‌كته‌ره زیندووێتییه‌ك ده‌به‌خشن كه چیرۆكی باش داخوازییان ده‌كات. كاره‌كته‌ری بازنه‌یی له‌سه‌ر بازنه‌یی بوونی خۆی ده‌ژی، به‌ڕێژه‌ی هه‌موو ئه‌و خاڵانه‌ی كه هه‌ریه‌كه‌یان كاریگه‌ری له‌ناو ژیاندا جێده‌هێڵن(هوك فین) پاڵه‌وانی سه‌ره‌كی رۆمانی(هێلكبێری فین) له‌هه‌موو روویه‌كه‌وه كه‌سێكی تاقانه‌یه، زۆر به‌قووڵی له‌ناو ئه‌ندێشه‌ی خوێنه‌ردا ده‌ژی. له‌كاتێكا نووسه‌ران و ره‌خنه‌گران گفتوگۆی ئه‌و گۆڕانكاری و بازدانه مۆراڵییه‌ی ئه‌و ده‌كه‌ن.\nكاره‌كته‌ری رێك، له یه‌ك یاخود دوو جێگه‌وه ده‌ستكاری ژیان ده‌كه‌ن، دوورنییه له‌سه‌ر ده‌ستی نووسه‌رێكی به‌توانا چ له‌كورته باسێكی تایبه‌تیدا یان گوته‌یه‌ك، ئاماژه‌یه‌كدا ببێته كه‌سێكی له‌یادنه‌كراو. كاره‌كته‌ری (ئیبنزر سكروج) پاڵه‌وانی چیرۆكی (سروودی جه‌ژنی له دایكبوون) ی چارلز دیكه‌نز، بۆمان ده‌كرێ له‌ناو دوو وشه‌دا كورتی بكه‌ینه‌وه و به‌ته‌واوی گوزارشتی لێ بكه‌ین (پیسكه‌یه‌كی دڵڕه‌ق) به‌ڵام ئه‌و گوزارشته‌ی كه ده‌ڵێ (ها فێڵباز!) تاوه‌كو ئیستا له ئه‌ندێشه‌ی هه‌ر خوێنه‌رێكی ئه‌و دنیایه به‌رده‌وام ده‌زرنگێته‌وه.\nداخوازی چیرۆكێكی چاك ئه‌وه‌یه كه هه‌ر كاره‌كته‌رێك به‌پڕاوپڕی دارێژرابێت و رۆڵه‌كه‌ی له‌ناو چیرۆكدا به‌جۆرێكی وه‌ها ته‌واو رێكخرابێت كه ره‌زامه‌ندی به‌ده‌ستبهێنێت. زۆرینه‌ی كورته چیرۆكه‌كان زۆر به ته‌نگه‌به‌ری جێگه‌ی زیاتر له‌كاره‌كته‌رێك یاخود دووكاره‌كته‌ری تیا ده‌بێته‌وه كه به‌پڕاوپڕی پێگه‌یشتبن و ته‌واو به به‌رهاتبن. كاره‌كته‌ره لاوه‌كییه‌كان هه‌ر بۆ خۆیان وا داخوازی ده‌كه‌ن و پێویسته كه به‌رێكی بمێننه‌وه. ئه‌گه‌ر مه‌رامی سه‌ره‌كی له‌چیرۆك شتێكی دی بێ واوه‌تر له‌وه‌ی پێشانگه‌یه‌كی كاره‌كته‌ر بێ ئه‌وا هیچ یه‌كێك له‌كاره‌كته‌ره‌كان پێداویستی به‌وه نییه كه به پڕاوپڕی پێگه‌یشتووبن. هه‌رچۆنێك بێ چیرۆكی لاواز و خراپ، زۆرجار ئه‌و كاره‌كته‌رانه‌ی تێدا به پڕاوپڕی له پێگه‌یه‌كدان نزیكخراونه‌ته‌وه كه زۆر به ناته‌واوی رۆڵه‌كانیان ریكخراوه. سروشتی داخوازی و ئه‌و جووڵێنه‌رانه‌ی له پشتی پاڵه‌وانه‌وه‌ن دوور نییه زۆر به ته‌مومژاویی ئاماژه بۆ ئه‌وه بكه‌ن، كه له‌به‌رانبه‌ر هه‌ر كرده‌یه‌كی نائاساییدا كه ئه‌و ده‌یكات یان سروشتی ئاڵوگۆڕ پێ ده‌كات ره‌زامه‌ندیمان به ده‌ستبهێنێ یاخود تووشی راچه‌نینمان بكات. له كاتێكا دزێك له‌ناكاوێك ده‌گۆڕێ و ده‌بێت به پیاوێكی چاك، ئه‌وا ئێمه ده‌بێ زۆر به روونی شتێكی ته‌واو ده‌رباره‌ی ئه‌و به‌شه گرنگه بزانین ئه‌گه‌ر ئه‌و گۆڕانگارییه به راستی جێی ره‌زامه‌ندی بێ. سه‌ره‌ڕای ئه‌وه‌ش، زۆر ئاسانتره بۆ نووسه‌ر به‌كاره‌كته‌ركردن له‌ناو سێبه‌ردا به‌جێبهێڵێ و جێی هیوا بێ كه ئه‌و لاوازییه به‌سه‌ر خوێنه‌رێكی تێبینی نه‌كه‌ر و هه‌روه‌ها خوێنه‌رێكی ره‌خنه‌نه‌گریشدا تێپه‌ڕببێ.\nجۆرێكی تایبه‌ت له‌كاره‌كته‌ر، كاره‌كته‌ری ئاساییه، كه‌سێكی ساده‌یه له‌چیرۆكدا زۆر دووباره ده‌بێته‌وه و سروشتی زۆر به‌خێرایی ده‌ناسرێته‌وه: به‌ڕێوه‌به‌رێكی پۆلیسی بێده‌نگی سه‌رسه‌خت، پشكنه‌رێكی سه‌رنجراكێش كه خو و ره‌وشتێكی سه‌یر و نامۆی هه‌یه، زانایێكی سه‌رشێت كه هه‌ندێك تاقیكردنه‌وه‌ی شه‌یتانی به‌سه‌ر جه‌سته‌ی مرۆییه‌وه ده‌كات، سیخوڕێكی نێونه‌ته‌وه‌یی جوان و رێكوپێك كه له ته‌مومژه‌وه ئاڵاوه، پیاوێكی قۆشمه‌ی قسه‌خۆش به‌چاویلكه‌یه‌كی سه‌یره‌وه، پاڵه‌وانێكی سه‌ره‌ڕۆی ئازا، خانمێكی ناسك و شۆخ و شه‌نگی ساده، باوه‌ژنێكی دڵڕه‌ق. ئه‌و جۆره كاره‌كته‌ره سادانه زۆرجار له‌چیرۆكی لاواز و خراپدا دووباره ده‌بنه‌وه له‌به‌ر ئه‌وه‌ی له‌لایه‌نی نووسه‌ره‌وه ئه‌وه‌نده ئه‌ندێشه و تێبینی كردنی لێ ناخوازێ و له‌لایه‌ن خوێنه‌ریشه‌وه زۆر به‌خێرایی ده‌ناسرێنه‌وه. هه‌ر وه‌كو هه‌ندێك پارچه‌ی لێكراوه كه ده‌شێ بگۆڕێن و به ماندووبوونێكی زۆر كه‌م له چیرۆكێكه‌وه بگوازرێنه‌وه بۆ چیرۆكێكی دی . له‌گه‌ڵ ئه‌وه‌شدا، نووسه‌رێكی باش بۆی ده‌كرێ به‌شێكی كۆن و ساده بهێنێ و به‌هۆی ده‌ستكاریكردنێكی خودی و تایبه‌تمه‌ندییانه‌ی خۆیه‌وه كه‌سێتییه‌كی تازه و له‌بیرنه‌كراو بخوڵقێنێ. كاره‌كته‌ری شارلۆك هۆلمزی نووسه‌ری ئینگلیز كۆنان دویه‌ل نموونه‌یه‌كی له‌به‌رچاوه، له هه‌ندێك جێگا به‌شێوه‌یه‌كی نه‌ریتی دارێژراوه، به‌ڵام واوه‌تر له نه‌ریت تیده‌په‌ڕێنێ و دوای ماوه‌یه‌كی درێژخایه‌نیش له‌وه‌ی كونوقوژبنی سه‌ره‌ڕۆییه‌كانیمان له‌یاد ده‌ڕواته ده‌ره‌وه، كه‌چی له ئه‌ندێشه‌ی ئێمه‌دا ده‌مێنێته‌وه. سه‌باره‌ت به‌وه‌ی كه نووسه‌ر ده‌ستكارێكی تایبه‌تی خۆی له‌سه‌ر كاره‌كته‌ره‌كانی جێده‌هێڵێ، ئیدی كه‌متر سیمای رێكی و كلێشه‌سازی پێوه دیارده‌بێ.\nهه‌موو كاره‌كته‌ره ئه‌ندێشاوییه‌كان به نه‌گۆڕ یاخود پێگه‌یشتوو پۆلێن ده‌كرێن. كاره‌كته‌ری نه‌گۆڕ یاخود نه‌بزووت، هه‌ر هه‌مان ئه‌و كه‌سه‌یه كه له‌كۆتایی چیرۆكدا چۆن ده‌كه‌وێته روو له‌سه‌ره‌تای چیرۆكه‌كه‌شدا هه‌روابووه. كاره‌كته‌ری پێگه‌یشتوو یاخود جووڵاو له‌هه‌ندێ سیما و رووی كه‌سێتی و روانینه‌وه به گۆڕانگارییه‌كی هه‌میشه‌ییدا تێده‌په‌ڕێ و گوزه‌ر ده‌كات. دوور نییه ئه‌و گۆڕانگارییه گه‌وره بێت یان بچكۆله، دوور نییه به‌ره‌و چاكی بێت یان خراپی، به‌ڵام گه‌لێك شتی گرنگ و بنچینه‌ییه: ئه‌وه واوه‌تر له گۆڕانكارییه‌كه له بارودۆخێك یاخود گۆڕانكارییه‌كی بچكۆله له روانین.\nسه‌ندرێلا پاڵه‌وانێكی جووڵاو و پێگه‌یشتووه، ئه‌و له كیژۆڵه‌یه‌كی به‌دبه‌ختی داماوه‌وه به‌ره‌و شازاده‌یێك ده‌ڕوات. لای چیرۆكنووس ئه‌لیزابێز به‌ون، فردریكی منداڵ له چیرۆكی (فرمێسك، فرمێسكه رژاوه‌كان) پاڵه‌وانێكی جووڵاوه. له‌كۆتایی چیرۆكه‌كه‌دا له‌و گرفتی گریانه تاوتاوه‌ی له‌سه‌ره‌تای چیرۆكه‌كه‌دا دووچاری هاتووه قوتاری ده‌بێ و به‌ره‌و چاره‌سه‌ربوون ده‌ڕوات. كاره‌كته‌ری پۆڵ له‌چیرۆكی (مه‌سه‌له‌ی پۆڵ) لای چیرۆكنووس ویلا كاسه‌ر، پاڵه‌وانێكی جووڵاوه. پۆڵ له‌ژیانی وشك و دووباره‌ی خۆی هه‌ڵدێ و پاره‌یێك ده‌دزێ و به‌ره‌و نیویۆڕك ده‌ڕوات و له‌وێ ژیانێكی ئاسووده تر ده‌ژی. ئه‌و دایكی له‌منداڵیدا مردووه و په‌یوه‌ندی به باوكییه‌وه وێرانه. كاتێكیش دزییه‌كه‌ی ئاشكرا ده‌بێ و باوكی داوای گه‌ڕانه‌وه‌ی بۆ ماڵه‌وه لێ ده‌كات، له‌گه‌ڵ كۆتایی چیرۆكه‌كه‌دا ئه‌ویش كۆتایی به‌ژیانی خۆی ده‌هێنیت.\nئه‌وه روونه كه نابێت ئێمه چاوه‌ڕوانی زیاتر له پاڵه‌وانێكی جووڵاو بكه‌ین له نێو چیرۆكێكدا:\nله‌چیرۆكێكدا به‌گشتی له یه‌ك پاڵه‌وان بترازێت جێگه‌یێكی ئه‌وتۆنابێته‌وه، هیچ نه‌خشه‌یه‌كی بنچینه‌یی ده‌گمه‌ن له‌كورته چیرۆكدا نییه ئه‌وه نیشان بدات گۆڕانكاری له پاڵه‌واندا له ده‌ره‌نجامی ئه‌و بارودۆخه سه‌خته‌ی ژیانییه‌وه سه‌رچاوه‌ی گرتووه. كاتێك ئه‌وه له‌چیرۆكی لێكدانه‌وه‌دا رووده‌دات، ئه‌و گۆڕانكارییه وه‌كو ئه‌وه ده‌كه‌وێته روو كه ئاماژه‌یه‌كی پڕ له‌دڵنیاییه بۆ مانای چیرۆكه‌كه. رۆشن و شیكردنه‌وه‌ی گۆڕانكاری ده‌بێته باشترین رێگه‌یێك بۆ ئه‌وه‌ی بگه‌ینه مانای چیرۆكه‌كه. له‌چیرۆكی هه‌ڵاتندا، گۆڕانكاری له‌پاڵه‌واندا نیشاندانێكی راگوزاری ساده‌یه هه‌ر ته‌نیا بۆ ئه‌وه‌یه كۆتاییه‌كی پڕ له‌خۆشی بهێنێته ده‌ره‌وه. گۆڕانكارییه‌كی له‌و جۆره له رووی پێویستبوونه‌وه زۆر به‌كه‌می بڕواپێهێنه‌ر ده‌بێت.\nگۆڕانكاری ده‌بێت سێ مه‌رج له‌خۆ بگرێت:\nیه‌كه‌م، ده‌بێ ئه‌و گۆڕانكارییه له‌و ئه‌گه‌رانه‌وه هه‌ڵقوڵابێ كه له‌هه‌ناوی پاڵه‌وان دێنه‌ده‌رێ.\nدووهه‌م، ده‌بێ ئه‌و گۆڕانكارییانه به‌شێوازێكی شایسته و په‌سه‌ند له‌و بارودۆخه‌وه ببزوێ كه پاڵه‌وان خۆی تیا ده‌دۆزێته‌وه.\nسێهه‌م، ده‌بێ ئه‌و گۆڕانكارییانه كاتێكی په‌سه‌ندی بۆ بره‌خسێ تا هه‌ر جێگۆركێیه‌ك له‌دووی خۆیه‌وه بڕواپێهێنه‌ربێ.\nگۆڕانكاری بنچینه‌یی له‌ناو كه‌سێتی ئینساندا زۆر به‌ده‌گمه‌ن به‌كتوپڕی روو ده‌دات.\nنووسه‌ر لێكده‌ره‌وه، كه‌سێكی خراپ وا نیشان نادات كه له‌كۆتایی چیرۆكدا له‌پڕێكدا ده‌گوڕێ و ده‌بێته كه‌سێكی پیاوچاك، یان ئه‌و سه‌رخۆشانه‌ی هه‌ر له‌كاتی تێبینییه‌كی ساده‌دا كتوپڕ له‌سه‌ر گه‌ڵابه‌یه‌كه‌وه خۆیان فڕێ ده‌ده‌نه خۆراوه، به‌ڵكو ئه‌و بۆ هه‌ر گۆڕانگارییه‌كی بچكۆله زۆر به وریاییه‌وه خۆ ئاماده‌كردنی بۆ ده‌سازێنێ. هه‌ر وه‌كو پێمان گوتراوه، ژیانی ئاده‌میزاد له‌و ده‌مه‌وه ده‌ست پێده‌كات، كه خوداوه‌ند گیانی به به‌ر چنگه خۆڵێكا كردووه و ئاده‌می خوڵقاندووه. ژیانی ئه‌ندێشه‌ییش له‌و ده‌مه‌وه ده‌ست پێده‌كات كه نووسه‌ر گیان به به‌ری پاڵه‌وانه‌كانیدا ده‌كات و بڕوامان به‌هه‌قیقه‌تی ئه‌وان پێده‌هێنێت. له‌گه‌ڵ ئه‌وه‌شا پڕاوپڕی نواندن و به‌كاره‌كته‌ركردن پێویست به‌وه ناكات مه‌رامی ئه‌و بێت، پته‌ویی نواندن و كاره‌كته‌ره‌كانی ئه‌و له‌كاتی وه‌ستان و كه‌وتنیان دا تاقی ده‌كرێنه‌وه. خوێنه‌رانی چیرۆكێكی باش له‌جیهانێك ده‌ژین كرده‌ی بنچینه‌یی خوڵقاندن له رێی موجیزه‌ی ئه‌ندێشه‌وه دووباره و دووباره ده‌بنه‌وه.\n‹1› ئه‌و دوو گوزارشته یاخود تێرمه له‌كتێبی سیماكانی رۆمان دا، له‌لایه‌ن رۆماننوووس ئێدوارد مۆڕگان فۆرسته‌ره‌وه هێنراونه‌ته به‌ر باس و لێكۆڵینه‌وه.\nله‌م سه‌رچاوه‌یه‌وه كراوه به كوردی :\nBy Lurrence Perrine


دواى هێرشەکانى سەر ئارامکۆ ئەمریکا نەوتى یەدەگى ڕادەکێشێتە بازاڕەکانى جیهانەوە؟\n* هەڤاڵێكی خەڵكی خانەقین بۆی هەیە دووجار و بۆ چەندین ساڵ لێپرسراوی مەڵبەندی ڕێكخستنی (ی.ن.ك) بێت لە سلێمانی. بۆچی هەڤاڵێكی خەڵكی شارەزوور، پێنجوێن، سلێمانی، یان هەولێری بۆی هەبێ لێپرسراوی مەڵبەندەكانی دهۆك و موسڵ بێت. هەڤاڵێكی كۆیی بۆی هەبێت دووجار لێپرسراوی مەڵبەندی كەركوك بێت. چەندین هەڤاڵی خەڵكی كەركوك بۆیان هەبێت چەندین ساڵ لێپرسراوی مەڵبەندەكانی هەلێر و سۆران و ڕانیە بن… كەچی هەڤاڵانم لە كەركوك ڕازی نەبن سلێمانییەك ببێتە پارێزگاری كەركوك…؟!! ئەگەر بیانووەكە ئەوە بێت كە پێناسەی كەركوكی نییە. ئەوا هەق بوو چارەسەرەكەی بۆ (ی.ن.ك) و پارتی جێ بهێڵین. یان ئەگەر هۆكارەكەی دابڕان بووبێت لە (ی.ن.ك)، ئەوا دەیان سەركردە و فەرماندە و كادیرانی (ی.ن.ك) مانگ و ساڵەها دابڕان و دواتر لە كاتی پێویستدا هاتوونەتەوە مەیدانەكە.


کوردیپێدیا - کەژار: پێویستە 3ی ئاب وەک رۆژی تێکۆشان لە دژی فێمێنیسید و قڕکردن رابگەیەندرێت\n📝 کەژار: پێویستە 3ی ئاب وەک رۆژی تێکۆشان لە دژی فێمێنیسید و قڕکردن رابگەیەندرێت | پۆل: بەڵگەنامەکان | زمانی بابەت: 🏳 کوردیی ناوەڕاست\nکەژار: پێویستە 3ی ئاب وەک رۆژی تێکۆشان لە دژی فێمێنیسید و قڕکردن رابگەیەندر...\nدەقی راگەیاندراوەکەی کەژار\nپێویستە 3ی ئاب وەک رۆژی تێکۆشان لە دژی فێمێنیسید (ژنکوژی) و قڕکردن رابگەیێندرێت.\nهێزە دەسەڵاتدار و داگیرکەرەکان بە ئاواکردن و پێش ئاوەڵەکردنی چەتەکان داعشداعش لە کوردستاندا زۆر قڕکردنیان پێکهێنا. بەو قڕکردنانە جارێکیتر لە مێژووی مرۆڤایەتیدا ئێش و برینێک کە هەبوویان قووڵتر کرد. خەراپییەک کە بەڕێگەی تاریکایی داعش گەیشە ئەو جوگرافییایە تەنیا بە قڕکردنی ئێزدییانەوە سنووردار نەمایەوە؛ لە هەمانکاتدا گەلانی وەکوو عەڕەب، سوریان، ئەرمەن و کوردیان بە ئامانج گرت بەڵام، فێمێنیسیدێک کە لە 3ی ئابی 2014دا لە دژی ژنانی ئێزدی پێکهات، بە ئامانجی قڕکردنی تەواوی ئێزدخان پێشخرا. لە رۆژی 3ی ئابی 2014دا چەتەکانی داعش لە شەنگال زیاتر لە 5 هەزار ئێزدی کە زۆربەیان ژن، منداڵ و بەتەمەن بوون، قەتڵکردن. بە هەزاران کەس لە مەڵبەندیان کۆچبەر کران، کەسانێک کە لەلایەن داعشەوە بە یەخسیر گیرابوون، رووبەڕووی کردەوەی هۆڤانە بوونەوە، ژنان رووبەڕووی دەستدرێژی بەکۆمەڵ بوونەوە و لە بازاڕی کۆیلەیاندا فرۆشتران.\nقڕکردنێک کە پێکهات لە بیری ئێزدییان و ئێزدخاندا وەکوو فەرمانی73یەمین مایەوە. هەموو شەهیدان، گووتنەوە و بەڵگەش، بۆ ئەوەی کە ئاستی دڕندانەیی ئەو قڕکردنە نیشان بدات، تێرکەر نییە. گەلی ئێزدی هێشتا نەیتوانیوە برینی فەرمانی 73یەمین ساڕێژ بکەن. هێشتاش نزیکەی 3هەزار ژن و منداڵ کە داعش رفاندوونی و چارەنووسیان نادیارە، هەیە. سەرەڕای ئەوەیکە بە سەدان ژن و نزیکەی 2هەزار منداڵی ئێزدی لە دەستی داعش رزگار کراویشن، هێشتا کێشە کۆمەڵایەتی، دەرونی و جەستەییەکانیان تێپەڕ نەکردووە. دەوڵەتی تورکیا نەتەنیا رووی چەتەکانی لە شەنگال کرد لە هەمانکاتدا بە شێوەیەکی فەرمی بە فڕۆکە جەنگییەکانیەوە گەلی ئێزدی بە هێرشی هەوایی قەتڵکرد و هەتا ئەمڕۆکەش کۆمەڵکوژییەکانی بەردەوام دەکات.\nئێمە وەکوو کەژار قڕکردنێک کە بە دەستی چەتەکانی داعش و پشتگیری هێزە دەسەڵاتدار و داگیرکەرەکان پێکهاتووە؛ بە تووندی شەرمەزار دەکەین. لە ساڵڕۆژی حەوتەمیندا لە کەسایەتی شەهیدانی پێشەنگمان مامی ئێزدخان، مام زەکی، نازێ، نوژیان، دڵگەش، بێریڤان، بەرخۆدان و زەردەشتاندا سەرجەم شەڕڤانشەڕڤانان و پارێزەرانێک کە بە هانای گەلەکەیان لە شەنگالەوە چوون و لە بەرامبەر قڕکردن بە قارەمانێتی و فیداکارییەکی گەورەوە شەڕیان کرد و شەهید بوون بە رێزەوە وەبیر دێنینەوە و سڵاومان ئاراستەی رۆحێک دەکەین کە بۆ ئازادی شەڕی کرد.\nژنی کورد بە فیکر و فەلسەفەی رێبەر ئاپۆ بزووتنەوەی ئازادی خۆی ئاواکرد. لە بەرامبەر هێزە دەسەڵاتدار و داگیرکەرەکان لە هەر بوارێکەوە شەڕ و تێکۆشانی کرد. ئەو تێکۆشانە بە دەیان ساڵە بە شێوەیەکی بێ هاوتا بەڕێوەدەچێ و سەرەتا لە بواری ئایدیۆلۆژی و رێکخستنیدا و دواتر لە بواری چەکداریشەوە پێشخرا. ژنان، هێزی پارستنی خۆیان ئاوا کرد و لە بەرامبەر دەسەڵاتداری دەوڵەت، لە بەرامبەر چەتەگەلێک بەوێنەی داعش؛ یێکینەکانی پاراستنی ژنان (یەژەشە)یان ئاوا کرد. یەژەشە بۆ ئازادی کۆمەڵگەی ئێزدخان پێشەنگایەتی کرد و پێشی لە قڕکردن گرت. هێزی پاراستنی گەوهەری ژنی کورد، وایکرد کە لە ناوچە و جیهاندا بە خۆشەویستییەکی گەورەوە پێشوازی بکرێت. بۆ هەموو ژنانی ئازادیخواز بوو بە ئیلهام، بوو بە موڕاڵ، بوو بە بڕوای تێکۆشانی ئازادی و شۆڕشی ژن.\nگەلی کورد لە مێژووی خۆیدا رووبەڕووی زۆر قڕکردنان بووە. بەهۆی سەپاندنی ژیانی کۆیلەیەتی لە لایەن هێزە دەسەڵاتدارەکانەوە لەسەر ژن و گەلی کورد، سیاسەتی قڕکردن بەردەوام بەڕێوەچووە و هەتا ئەمڕۆش ئەو سیاسەتانە بەردەوام دەکرێن. هێزە سەرمایەدار، دەسەڵاتدار و قڕکەرەکان، قڕکردنی سەر گەلی ئێمەی ئێزدییان بەدەستی ئاکەپە-مەهەپە و هێزە نۆکەرەکانی ناوچە و بە تایبەتیش بە هاوکاری پەدەکە پێشخست. شەڕڤانانی گەل هێزەکانی یەپەگەیەپەگە و یەپەژەیەپەژە بە هەڵمەتی باهۆز داعشیان تێکشکاند. ئەوەش تۆڵەسەندن و مزگێنی رزگارکردنی هەموو ژنانی ئێزدی بوو. رێبەر ئاپۆ بە پێشبینینی خۆی بۆ گەلی شەنگال و بۆ پاراستنی ژنان هێندێک هەڵسەنگاندنیان کرد و باسیان لە گرنگی هێزی پاراستن و رێکخستنکردنی گەل کرد. بۆ ئەمەش شەڕڤانان و مێلیتانانی رێبەر ئاپۆ پێشیان لەو قڕکردنە گرت و جارێکیتر بوون بە پارێزەر و ئاواکەری سیستەمێکی نوێ بۆ گەلەکەیان. ئەمڕۆکە شەنگال لە لە دەوری پارادایمی رێبەر ئاپۆدا، بە پارادایمی کۆمەڵگای دیموکراتیک، ژینگەپارێز و ئازادیخوازی ژنەوە سەرلەنوێ ئاوا دەبێت و دەپارێزرێت. ئەمڕۆکە کۆمەڵگای ئێزدی لەسەر بنەمای پێوەرەکانی ئەخلاقی و سیاسی، خۆی بەڕێوە دەبات. ئەمڕۆ هەموو کۆمەڵگا بە تایبەتیش ژن بە بیری ئازادی سەرلەنوێ خۆیان ئاواکردەوە و لە بەرامبەر دەسەڵاتداری و داگیرکاری رادەوەستێت. گەلی ئێمەی ئێزدی بە رێکخرا و دامەزراوەکانی خۆیان سیستەمی خۆیان ئاواکرد و بە هێزەی پاراستنی گەوهەری خۆیانەوە، خۆیان دەپارێزن.\nوەکوو کەژار دەزانین کە ئەو زیهنییەتە کە ژنان دەخاتە بازاڕی کۆیلەیان و وەکوو موڵک قەتیس دەکات، زیهنییەتی دەسەڵاتدارە کە لە راستی خۆیدا هەوڵدەدات لە تێکۆشانی ئازادی ژن کە لە خۆرهەڵاتی ناوەڕاستدا پێشدەکەوێت، تۆڵەبستێنێت.\nبۆ ئەمەش بانگەوازی لە هەموو ژنانی جیهان دەکەین، لە کوێ دەبن با ببن، پێویستە بە یەکەوە تێکۆشانی ئازادی ژنانێک کە رووبەڕووی توندوتیژی، قەتڵکردن و لەناوبردن دەبنەوە، بەرز بکەین.\nهەروەها لە ساڵڕۆژی قڕکردن و فێمێنیسیدی (ژنکوژی) لە دژی گەلی ئێزدی بانگی هەرکەسێک دەکەین کە هەتا 3ی ئاب وەکوو رۆژیتێکۆشان لەدژی فێمێنیسید (ژنکوژی) و قڕکردن بناسرێت؛ تێکۆشانیان لە گۆڕەپانەکان و لە دام و دەزگا نێونەتەوەییەکاندا بەردەوام و بەهێز بکەن.\nلە کۆتاییدا وەکوو کەژار دەڵێین کە: ئەو قڕکردنە نە تەنیا لەسەر ژنانی شەنگال، لەسەر هەموو ژنانی جیهان بەڕێوەچووە. بۆ ئەمەش هەموو ژنانی جیهان لە بەرامبەر ئەو داگیرکارییە راوەستان و تێکۆشانیان کرد و لەمڕۆ بە دواوەش هەموو ژنانی ئێزدی و ژنانی ئازادیخواز بە زانابوونەوە دەجوڵێنەوە. بە تێکۆشانێک کە ئەمڕۆ لە هەر چوار بەشی کوردستان بەڕێوەدەچێ بە پێشەنگایەتی ژنەوە ئازادی و سەرکەوتن مسۆگەر دەکەین و هەرگیز ناهێڵین کە چرای ئێزدخان بکوژێتەوە. بۆ ئەوەی بەردەوام رووناک و گەش بمێنێتەوە؛ خۆڕاگری و تێکۆشانمان بەردەوام دەکەین.\n#داعش | #شەڕڤان | #یەپەگە | #یەپەژە |\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 01-08-2020\n➕ ئەم بابەتە لەلایەن: (رۆژ هەژار)ەوە لە: Aug 2 2020 10:39PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 3 2020 9:33PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 3 2020 9:33PM باشترکراوە\n👁 ئەم بابەتە 204 جار بینراوە


باران – تۆڕی میدیایی خەڵک\nکلیلە وشەی "باران"\nخەڵك-بەشی هەواڵ بەرێوەبەرایەتی گشتی كەشناسی و بومەلەرزەزانی هەرێمی كوردستان، بڕی باران بارینی لە 24 كاتژمێری ڕابردوو لە شارەكانی هەرێم بڵاوكردەوە. بەرێوەبەرایەتی گشتی كەشناسی و بومەلەرزەزانی هەرێمی...\nخەڵك-بەشی هەواڵ بەڕێوەبەرایەتی گشتی كەشناسی و بومەلەرزەزانی هەرێمی كوردستان كەشوهەوای ئەمڕۆ و سبەینێی شارەكانی هەرێمی بڵاوكردەوە. بەپێی پێشبینییەكانی كەشناسی، ئەمڕۆ چوار شەممە ئاسمان نیمچە هەور...\nخەڵك- بەشی هەواڵ بەپێی پێشبینییە كەشناسییەكان، پلەكانی گەرما ڕوو لە دابەزین دەكەن و لە كۆتایی ئەم مانگە باران بارین دەستپێدەكات و لە زۆربەی ناوچەكانی هەرێم لە...\nخەڵك-بەشی هەواڵ بارینی بارانێكی بەخوڕ لە وڵاتی سودان زیانی بە هەزاران خانو و باڵەخانە گەیاندووە. ناوەندی پاراستنی خەڵكی مەدەنی لە ئامارێكی نوێیدا ئاماژە بۆ ئەوە...\nخەڵك-بەشی هەواڵ بەهۆی بارینی باران و خزانی خۆڵەوە تونێلێك لە ئێران داڕما. لە تۆمارێكی ڤیدیۆییدا كە هەژماری (العربیە) لە فەیسبوك بڵاویكردەوە، بەهۆی بارینی بارانەوە تونێلێك لە...\nخەڵك-بەشی هەواڵ بەڕێوەبەرایەتی كەشناسی و بوومەلەرزەزانی هەرێمی كوردستان ڕێژەی باران بارینی لە 24 كاتژمێری ڕابردوو بڵاوكردەوە. بەپێی زانیارییەكانی كەشناسی هەرێمی كوردستان، زۆرترین ڕێژەی بارین باران...\nخەڵك-بەشی هەواڵ بەهۆی دەستپێكردنی شەپۆلێكی با و باران و خۆڵبارین لە میسر 20 كە گیانیان لەدەستدا. میدیای فەڕمی میسر بڵاویكردەوە ، مستەفا مەدبولی سەرۆك وەزیرانی میسر...\nخەڵك- بەشی هەواڵ بەڕێوەبەرایەتی كەشناسی و بومەلەرزەزانی هەرێمی كوردستان بڕی باران بارینی 24 كاتژمێری ڕابردووی بڵاوكردەوە. بەپێی زانیارییەكانی بەڕێوەبەرایەتییەكە لەو ماوەیەدا زۆرترین بڕی باران لە قەزای...\nخەڵك- بەشی هەواڵ بەڕێوەبەرایەتی كەشناسی و بومەلەرزەزانی هەرێمی كوردستان بڕی باران بارینی 24 كاتژمێری ڕابردووی بڵاوكردەوە. بەپێی داتاكانی بەڕێوەبەرایەتییەكە لە چەند ناوچەیەكی هەرێمی كوردستان بە بڕی...


15:04 - 20 جۆزەردان 2719\nئاژانسی کوردپا: هاووڵاتییەکی کوردی خەڵکی شاری پیرانشار، لە لایەن کەسانێکی نەناسراوەوە، بە تیزاب هێرشی کرایە سەر و بەسەختی تووشی سووتاوی بوو.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی یەکشەممە، ١٩ی جۆزەردان، هاووڵاتییەکی کورد بە ناوی \_"فەرعان ئەحمەدینژاد\_"، تەمەن ٣٦ ساڵ، لە شەقامی قودسی شاری پیرانشاردا، بە تیزاب هێرشی کرایە سەر.\nئەم هاووڵاتییە کوردە، بۆ چارەسەریی پزیشکی، ڕەوانەی نەخۆشخانەی شاری پیرانشار کراوە و دواتر بە هۆی ڕێژەی سووتاوەکەیەوە، ڕەوانەی نەخۆشخانەی \_"خومەینیـ\_"ـی شاری ورمێ کراوە.\nڕوخسار و سینگ و باسکی ئەم هاووڵاتییە کوردە، ٥ هەتا ١٠ لەسەد سووتاوە و ئەگەری سووتاویی یەکێک لە چاوەکانی لە ئارادایە، هەروەها لەژێرچاوەدێریی تایبەتی پزیشکیدایە.\nهەتا کاتی بڵاوبوونەوەی ئەم هەواڵە، بکەرانی ئەم تیزابڕشتنە هێشتا نەناسراون و مەبەستیان لەو کارە، ناڕوونە.\nلەم پەیوەندییەدا، ڕۆژی یەکشەممە، ١٠ی جۆزەردان، نوێنەرانی مەجلیسی ئێران لە ڕەوتی تاوتوێکردنی گەڵاڵەی \_"سزای قورس بە سەر تاوانبارانی تیزابڕێژ و پشتیوانی لە بەرکەوتووان\_"، ئەو گەڵاڵەیە پەسەند کرا کە کەسی تاوانبار بە مەبەستی تۆقاندن و دروستکردنی نائەمنی، \_"مفسد فی الارض\_" بە ئەژمار دێت.\nکۆی پەسەندکردنی ئەو گەڵالەیە، بە ٢٠٦ دەنگی ئەرێنی، ٤ دەنگی نەرێنی و هەروەها ٣ دەنگی بێلایەن، لە کۆی ٢٣٠ نوینەری ئامادەی ئەو کۆبوونەوەیە، پەسەند کرا.


روداوێکی تەقەکردن لە ئەمریکا روویدا\nله روداوێکی تەقەکردندا له شاری شیكاگۆ سەربە ویلایەتی ئەلینۆی باکووری ویلایەتە یەکگرتووەکانی ئه‌مریكا، ١٤ كه‌س برینداربوون كه برینی نۆیان سه‌خته.\nئاوێنە: له راگه‌یه‌ندراوێكدا كه له‌لایه‌ن پۆلیسی شیكاگۆوه بڵاوكراوه‌ته‌وه، باس له‌وه كراوه كه رووداوەكه له پرسه‌یه‌كدا روویداوه و تیایدا لانیكه‌م ١٤ كه‌س برینداربوون و برینداره‌كانیش گواستراونه‌ته‌وه بۆ پێنج نه‌خۆشخانه‌ی جیاواز.\nهاوکات به‌رپرسانی ئاگركوژێنه‌وه‌ی ناوچه‌كه، باسیان له‌وه كرد كه ئه‌وانه‌ی له‌و هێرشه‌دا، برینداربوون كه كاته‌كانی ئێواره رووی دا، به‌شداربووانی رێوڕه‌سمی پرسه‌یه‌ك بوون و نۆیان باری ته‌ندروستییان ناجێگیره.\nله‌و هه‌واڵانه‌ی له زۆرێك له راگه‌یاندنه ناوخۆیی و نیشتمانییه‌كانی ئه‌مریكادا بڵاوكراوه‌ته‌وه، ئاماژه به‌وه كراوه كه كه‌سێك به‌هۆی ئه‌و رووداوەوە ده‌ستگیركراوه.\nله هه‌واڵه‌كاندا گوته‌ی گه‌واهیده‌رانی رووداوه‌كه خراوه‌ته‌ڕوو كه باس له‌وه ده‌كه‌ن زیاتر له چه‌كێك له‌و هێرشه‌دا به‌كارهاتووه و رووداوه‌كه‌شیان وه‌ك جه‌نگێكی بچووك ناوزه‌ند كردووه كه ده‌یان قاوه‌نی گولـله له شوێنی رووداوه‌كه دۆزراونه‌ته‌وه.\nله لایه‌كی دیكه‌وه، له‌و رووداوانەی له كۆتا هه‌فتەی مانگی حوزه‌یرانی رابردوودا له شیكاگۆ روویانداوه، لانیكه‌م ١٤ كه‌س كوژران و ٩٠ی دیكەیش برینداربوون.\nشاری شیكاگۆ یه‌كێكه له‌و شارانه‌ی ئه‌مریكا كه زۆرترین رووداوی تەقەکردنی تیادا رووده‌دات.\nرۆژنامه‌ی نیویۆرك تایمز له هه‌واڵێكیدا كه پێنجی ته‌مووز به پشت به‌ستن به زانیارییه‌كانی پۆلیسی شیكاگۆ بڵاوی كردووه‌ته‌وه، باسی له‌وه كردووه كه ئه‌مساڵ تا دووی ته‌مووز، لانیكه‌م ٣٣٦ كه‌س له‌و شاره كوژراون.\nله شاری نیویۆرك كه ژماره‌ی دانیشتوانی سێ هێنده‌ی ژماره‌ی دانیشتوانی شاری شیكاگۆیه، تا كۆتایی مانگی حوزه‌یران ته‌نها ١٧٦ كه‌س له رووداوه توندوتیژییه‌كاندا كوژراون.\nبه‌پێی ئاماره‌كانی پۆلیس له ٢٠١٧دا له شیكاگۆ، ٦٥٨ تاوانی كوشتن تۆماركراوه، له ٢٠١٨دا، ٥٦٧ تاوان و له ٢٠١٩شدا، ٤٩٢ تاوان.


📅 کاتی تۆمارکردن Jul 8 2019 10:26AM\nنووسینی: حسێن مەحمود هەڵەبجەی  [ زۆرتر... 👁] ✖ ✖ 1 3 ✔ 98% ✍ ز.س. 8-7-2019 10:26:30\nنووسینی: حسێن مەحمود هەڵەبجەی  [ زۆرتر... 👁] ✖ ✖ 1 2 ✔ 99% ✍ ز.س. 8-7-2019 10:26:30\nنووسینی: حسێن مەحمود هەڵەبجەی  [ زۆرتر... 👁] ✖ ✖ 1 0 ✔ 98% ✍ ز.س. 8-7-2019 10:26:30\nنووسینی: حسێن مەحمود هەڵەبجەی  [ زۆرتر... 👁] ✖ ✖ 1 1 ✔ 99% ✍ ز.س. 8-7-2019 10:26:30\n📕 5000 پەند، پەندی گەلان پەڕتووکخانە\n📅 کاتی تۆمارکردن Jun 12 2018 12:25AM\nحسێن مەحمود هەڵەبجەیی چاپی دووەم 2014  [ زۆرتر... 👁] ✖ ✖ 0 0 ✔ 99% ✍ ز.س. 12-6-2018 0:25:02\n📕 رێگا بەرەو یەکەمین پەڕتووکخانە\n📅 کاتی تۆمارکردن Jul 1 2015 4:30AM\nنووسینی: حسێن مەحمود هەڵەبجەی ئەم کتێبە باسی لە ک [ زۆرتر... 👁] ✖ ✖ 0 0 ✔ 92% ✍ م.ب. 1-7-2015 4:30:27


هۆشیار زێباری خاڵی ناکۆکی هەرێم و بەغدا ئاشکرادەکات – سنور میدیا\nهۆشیار زێباری خاڵی ناکۆکی هەرێم و بەغدا ئاشکرادەکات\nئەندامێکی مەکتەبی سیاسی پارتی رایگەیاند، ناکۆکییەکانی نێوان هەرێم و بەغدا هونەری و دارایی نییە بەڵکو زیاتر سیاسییە، دەشڵێت، رێژەی بەشداری هاوڵاتیان لە هەڵبژاردن بەرز دەبێت و ئەگەری ساختەکاری کەمە و نەخشەی سیاسیش دەگۆڕدرێت.\nهۆشیار زێباری ئەندامی مەکتەبی سیاسیی پارتی لە چاوپێکەوتنێکی تەلەفزیۆنیدا رایگەیاند، حکومەتی فیدڕاڵی ١١ مانگە پارەی موچەی فەرمانبەرانی هەرێمی نەداوە، دەشڵێت، ناکۆکییەکانی نێوان هەرێم و بەغدا هونەری و دارایی نییە بەڵکو زیاتر سیاسییە.\nماوەی نزیکەی دوو مانگە بودجەی عێراق پەسەندکراوە، بەڵام تا ئێستا هیچ بڕە پارەیەک لە بەغداوە نەهاتووە بۆ هەرێم و بەردەوام یەکتر بە جێبەجێکردنی رێککەوتنەکەی نێوانیان تۆمەتبار دەکەن و لە ئێستاشدا شاندی هەرێم لە بەغدایە بۆ گفتوگۆردن و جێبەجێکردنی یاساکە.\nپشکى هەرێم لە بودجەی عێراق بە ١٢.٦٧٪ دیارییکراوە، لە بەرامبەردا، حکومەتى هەرێم پابەندکراوە بە رادەستکردنى ٢٥٠ هەزار بەرمیل نەوت بە نرخى سۆمۆ لەگەڵ رادەستکردنى نیوەی لە داهاتی خاڵە سنورییەکان.\nلەبارەی هەڵبژاردنی داهاتووی پەرلەمانی عێراقەوە ئاماژەى بەوەکرد، لە ئێستادا ئاماژەی ئەرێنی هەن، وەک رێژەی بەشداری، کە پێدەچێت زۆر زیاتر بێت لەوەى چاوەڕوان دەکرێت.\nهۆشیار زێباری دەشڵێت، رێژەی تۆماری بایۆمەتری بەرزبووەتەوە بۆ لە سەدا حەفتاو پێنج، ئەوەش ئەگەر و گریمانەى ساختەکاری کەمتر دەکات و لەوانەیە هەڵبژاردنی ئەمجارە نەخشەی سیاسی بگۆڕێت.\nئەوەش لەکاتێکدایە، بڕیارە لە مانگی ١٠ی ئەمساڵدا هەڵبژاردنی پەرلەمانی عێراق بەڕێوەبچێت.


ئه‌مه‌ریكا له باره‌ی ده‌ستگیركراوانی داعش هۆشداری دایه ئه‌وروپا\nژماره‌یه‌ك چه‌كداری ده‌ستگیركراوی داعش له‌لایه‌ن هه‌سه‌ده‌وه\nهه‌سه‌ده ئه‌مه‌ریكا ئه‌وروپا داعش قه‌یرانی سووریا رۆژهه‌ڵاتی فورات باكووری سووریا تره‌مپ تیرۆر\nوه‌زیری به‌رگری ئه‌مه‌ریكا، مارك ئێسپر، هۆشداری دایه ئه‌و وڵاته ئه‌وروپاییانه‌ی نایانه‌وێت چه‌كداره‌كانیان له ریزی داعش وه‌ربگرنه‌وه، كه ئێستا له زیندانه‌كانی هه‌سه‌ده‌دان.\nئه‌مڕۆ وه‌زیری پێنتاگۆن سه‌ردانی له‌نده‌ن ده‌كات و له‌گه‌ڵ به‌رپرسانی به‌ریتانیا كۆده‌بێته‌وه.\nله‌و میانه‌یه‌دا، ئێسپر گوتی: نزیكه‌ی دوو هه‌زار توندڕه‌وی بیانی كه زۆربه‌یانی خه‌ڵكی وڵاتانی ئه‌وروپان، هێشتا له ژێر ده‌ستی هێزه‌كانی سووریای دیموكرات(هه‌سه‌ده)ن و ئه‌وه‌ش بووه‌ته هۆی درووستبوونی مه‌ترسی ئه‌منی له ناوچه‌كه.\nگوتیشی: ئه‌و ره‌وشه به‌رگه ناگرێت. تا كه‌ی ده‌بێت ئه‌و ره‌وشه به‌رده‌وام بێت؟ باوه‌ڕمان وایه پێویسته ئه‌و بیانیانه بگه‌ڕێنه‌وه وڵاته‌كانیان به شێوازێك كه گونجاو بێت بۆیان، ئه‌گه‌ر ئه‌وه‌ش نه‌كرێت، ره‌وشی ئه‌منی ناوچه‌كه به له‌رزۆكی ده‌مێنێته‌وه.\nبه‌ریتانیا تا ئێستا ئاماده نییه نزیكه‌ی 300 چه‌كداری خۆی كه له ریزی داعش بوون و ئێستا ده‌ستگیركراوون له لایه‌ن هه‌سه‌ده‌وه وه‌ربگرێته‌وه.\nپێشتر دۆناڵد تره‌مپ، سه‌رۆكی ئه‌مه‌ریكا رایگه‌یاندبوو، وڵاتانی ئه‌وروپا ده‌بێت چه‌كداره‌كانیان وه‌ربگرنه‌وه، ئه‌گه‌رنا هه‌سه‌ده ناچار ده‌بێت ئازادیان بكات و ئه‌مه‌ریكا و هاوپه‌یمانه‌كانی ناتوانن چیتر بچنه ژێر ئه‌و باره گرانه.


چومی جێرمێ و شەهید بوونی فەرماندەی خۆشەویست برایم شێخاڵێ!، لاوە نەبی زادە – PMNews\nھەر لە نێو جێرمێ و دەوروبەری چەند زۆمێکی تری لێ بوو کە ھەوارچیەکانی ناوچەی ترگەوەر بوون و لە قەراغ چومیی و چەند شوێنێکی تر چادریان ھەلدابوو.\nئێمە وەک لکی عومەر پووریان کە کاک عوسمان فەقێ زندەشت ( عەدۆ ) فەرماندەری لکمان بوو لە نیو چادرەکانی گوندی ماوانە بووین کە لە قەراغ چومی دایاننابوو.\nدەمەو ئێوارە بوو فەرماندەری خوشەویست کاک براھیم شێخالی ھاتە لامان کوبوونەوەیەکی بۆ کردین و کە لە کوبوونەوەکە دا زۆر تەئکیدی لە سەر ئەوە کردەوە کە دەبێ لکی ئێمە بۆ ساعەتی یەکی شەو بۆ پێشگرتن لە ھێرشی دوژمن لە گەرۆی شیلانۆک کە دەکەوێتە نێوان جێرمێ و دەشتی ترگەوەر.\nدوایی تەواو بوونی کوبوونەوە کاک براھیم شێخالی بە کامێرایی خۆی کە لە لایی کاک سەید سەدیق بوو چەند وێنەیەکی لەگەل پێشمەرگەکانی لکی عومەر پووریان گرت و خۆی کاک سەید سەدیق کە ھەمیشە وەک پارێزەر لەگەل کاک براھیم بوو گەرانەوە بۆ لایی جێرمێ کە نزیکەی دوو کیلو مێترێک سەرەوەتر بوو.\nبە داخەوە دواتر ھندێک کەمتەر خەمی لە لایەن سەردەستەکانمانەوە کراو گوتیان جا کوا جاش و پاسدار دێن بۆ جێرمێ؟\nھەر ئەو کەمتەرخەمیشە بووە ھۆی ئەوەی کە لە جیاتی ساعتی یەکی شەو ھاورێیانمان گوتیان لایی ساعت پێنجی بەیانی چەند کەسێک وەک دیدەبان دەینێرین بۆ گەرۆی شیلانۆک.\nشەوەکە ھەر لە نێو چادرەکان و لە ژێر دوو رەشماڵدا خەوتین، ئەوکات جەوان بووم و کاتێک دەخەوتم وەک مردوو وابووم ئاگام لە ھیچ نەدەما تازە دەوری سالێک بوو ببوومە پێشمەرگە و ئەوانەی کە ئەوکات منیان دیوە دەزانن تەمەنیشم خوارەوەی ھەژدە سالی بوو.\nدەوری ساعەت چوار و نیوی بەیانی بوو کاتێک وەخەبەر ھاتم دیتم پێشمەرگەکان بە سەرم دا دێن و دەرۆن یەک و دوو جاریش بلێسەی گولە ئارپێجیم دیت کە ئاراستەی پێشمەرگەکان دەکران بەڵام نەمدەزانی چ خەبەرە ھەتا سەر دەستەکەمان گوتی کورە ئەوە بۆ ھەلناستی؟\nئیتر منیش ھەستام پەرەشۆتەکەم لە شان کرد و ئێمە بە یەکەوە ھەلکشان بەرەو جێرمێ بەڵام ھەر چەند مێترێک لەو لاتر کەوتینە بەر دەست رێژی جاشەکان و بە ناچاری داگەراینەوە بۆ خوارەوەی ئەو چادرانەی کە لە نێویاندا بووین.\nئێدی من و دوو ھاورێی تر بە نێوەکانی سەیدۆ و سەفەندی لە ھاورێیان دابرایان و بەرەو خوار رۆیشتین و ئاگامان لە کەس نەما حەتا دەوری ساعەت دەی بەیانی دیتمان چەند جارێک ھەلیکۆپتەر ھات و لە سەر گردی شەماشە کە بە تەواوی بە سەر جێرمێ و دەور و بەریدا زاڵ بوو نیشتەوە ، ئێمەش ئەو سێ کەسە کە پێشمەرگەی بێ تەرجوبە بووین لە قەراغ چومی خۆمان مات دابوو ، ترسی ئەوەمان ھەبوو کە ھەموو جاش و پاسدارەکان کە دیارە زیاتریش جاشی تایفەی بەگزادەکان بوون بە دم چومیدا بێنە خوار ، بۆیە بە ناچاری چوینە سە دارێک لە قەراغ چومی خۆمان ھەر لە سەر دارەکە ماتکرد ھەتا لایی ئێوارێ!\nلایی ئێوارێ کە دەنگی تەقە نەمابوو لە سەر دارەکە ھاتینە خوار و ھەلکشاین بەرەو شوێنێک بە نێوی حەوشە گەرمان ، بەڵام لە بەر ئەوەی کە قەت لە شەری ئاوا نەکەوتبووین و عەوەلین جاریش بوو کە بچینە جێرمێ لەوە نیگەران بووین کە نەوەک پێشمەرگەکان گەرابینەوە بەرەو ناوچەی مرگەوەر ھەلبەت ئەو بیر کردنەوەیەش بە گوێرەی تێگەیشتن و شارەزایی ئەوکاتی مان بوو.\nبە ھەرحال لە حەوشە گەرمان دیتمان کاک سەعید گولێ کە ئەوکات جێگری فەرماندەری لکی کولاو رەش بوو لەگە خوا لێ خوش بوو محمد لالەسوخ و چەند پێشمەرگەیەکی تر لەوێ بوون ، ئێدی ئێمە بە بینینی ئەوان زۆر خوشحال بووین و بە یەکەوە تەقریبەن دونیا وردە وردە تاریک دەبوو بەرەو جێرمێ کەوتینە رێ.\nلە رێگا دا شەھید کامیل ئیبراھیمی مان بینی و پرسیمان چ خەبەر؟\nئەویش لە ولامدا گوتی بە داخەوە کاک براھیم شێخالی شەھید بووە و کاک سەید سەدیقیش بە سەختی بریندارە کە ھەردووکیشیان بە قەنناس شەھید و بریندار ببوون.\nئێدی ھەر لە جێرمێ تەرمی فەرماندەری بە راستی خوشەویستی ھێزی شەھید نحۆ تەسلیمان بە خاکی پیرۆزی کوردستان واتە ھەمان خاکی کە کاک براھیم و ھەزاران رۆلەی ئەو نشتیمانە لە پێناوی دا گیانی خۆیان بەخشیوە کرد و درێژەمان بە رێبازەکای دا.\nروحی بەرزی کاک براھیم شێخالی و سەرجەم شەھیدانی کوردستان شاد و رێبازیان تا گەیشتن بە ئامانجە پیرۆزەکانیان ھەر ئاوەدان و پر رێبوار بێت.\nھەمووی ئەوەم لە بینینی ئەو وێنەیەدا نووسی ، بە مووبایلیش نووسیومە بۆیە ئەگەر کەم وکوریەکیش ھەبێت تکایە ئاگادارم بکەنەوە.


سه‌رۆك وه‌زیری توركیا داوای یه‌كگرتوویی ده‌كات له پاش ته‌قینه‌وه‌كانی ئسـته‌نبوڵ\nسه‌رۆك وه‌زیری توركیا ڕه‌جه‌ب ته‌یب ئه‌ردۆغان داوای یه‌كگرتوویی نیشـتیمانی كردووه له پاش ته‌قینه‌وه‌ی جوته بۆمبان له ئسـته‌نبوڵ كه له ئه‌نجامی 17 كه‌س كوژران و 150 كه‌سی دیكه‌ش برینداربوون.\nكه‌س به‌رپـرسـیارێتی هێرشه‌كانی نه‌گرتۆته ئه‌سـتۆ. هه‌رچه‌نده فه‌رمانداری ئسـته‌نبوڵ ده‌ڵێت له كرده‌وه‌ی پارتی كرێكارانی كوردسـتان په‌كه‌كه ده‌چێت. ئه‌و كۆمه‌ڵه‌یه حاشـای كردووه كه ده‌سـتی تیادا هه‌بووبێت.\nبه‌ڕێز ئه‌ردۆغان ڕۆژی دووشه‌ممه داوای له هاوڵاتیـیانی كرد یه‌كگرتوو بن ته‌نانه‌ت له كاتێـكدا كه دادگای باڵا مشـتومڕیه‌تی سه‌باره‌ت به به‌ربه‌ندكردنی پارتی ده‌سه‌ڵاتدار (داد و گه‌شه‌پـێدان AK پارتی) له سـیاسه‌ت.\nسه‌رۆكی دادپـرسـانی توركیا عه‌بدولڕه‌حمان یاڵچین كایه AK پارتی تاوانباركردووه به هه‌وڵدان بۆ گۆڕینی ده‌وڵه‌تی عیلمانی توركیا به ده‌وڵه‌تێـكی ئیسـلامی. ئه‌و ده‌یه‌وێت به‌ڕێز ئه‌ردۆغان و نزیكه‌ی 70 ئه‌ندامی دیكه‌ی ئه‌و پارتیـیه له سـیاسه‌ت به‌ربه‌ند بكرێن.\nAK پارتی حاشـای له تاوانه‌كان كردووه.


جاران خەڵکی شۆڕشیان دەکرد\nWednesday, 11.28.2018, 19:36\nدەمێکە ئەمەریکیەکان نازانن خۆپیشنادان چیە. توریستێکی ئەمریکی لە شانزەلیزێ لەگەل باوکی تەلەفۆن دەکات، باوکی بە کوڕەکەی ئەڵێت کە بەزوترین کات بگەڕێتەوە بۆ ئەمەریکا چونکە فەرەنسا ولاتیکی ترسناکە. لەئەمەریکا خەڵکی لەناو سەیارەکەیاندا کەلاشنیکۆفیان داناوە کەچی بۆ ئەوان خۆپیشاندانێک لەفەرنسا دەبێتە هۆی مەترسی، دەنگی دەهۆڵ وادیارە لە دورەوە ترسناکە. بەلام کابرایەکی فەرەنسی بە سەیارەوە دەستخۆشی لە خۆپیشاندەران دەکاتو دەلیت ؛ بەداخەوە من لەبەر کارکردن کاتم نیە خۆپیشاندان بکەم.\nشتێکی فۆلکلۆریە لەفەرەنسا کە لە دوای هەمو خۆپیشاندانێک، کۆمەلە کەسێک دێن بە دەمامکو جلی تایبەتەوە لەگەڵ پۆلیس دەکەونە شەڕو هەمو شتێک دەشکێنن، بەلام ئەم سەردەمە ژمارەیان زۆر زیادی کردوە و پۆلیس کۆنترۆلی پێ ناکرێت. ئەمانە تەنانەت ماسکی دژە فرمێسکیشیان پێیە.\nلەم خۆ پیشاندانەی شەمەی ڕابوردودا، یەکەم کۆمەلە ئاژاوەچیەکان لەبەرەی راستی سەرپەلەکان بون پاشان بەرەی چەپی سەرپەل، ئینجا گەنجەکانی دەروەی پاریس. وا بڕیارە شەمەی داهاتوش دەست پێبکاتەوە، کەچی فەرەنسیەکان خۆیان خەتابار دەکەن کە گوایە ئەوان هەر بۆڵەبۆڵ دەزاننو ڕاناپەڕن.\nئەمە هەموی بەهۆی باری گرانی ژیانی خەڵکیەوەیە کە تاکس زۆر ئەدەن، دواهەمین تاکس بەرزکردنەوەی بەنزین بو لەبەر ئەوەی کە هەڵئاوسانی ئابوری نزم بۆتەوە و بە تاکس پڕی دەکەنەوە، بۆیە خەڵکی توڕەن. ئەم بزوتنەوەیشیان ناو ناوە؛ بلوزی زەرد، ئەو بلوزانەیە کەهەمومان هەمانە لەناو سەیارەکانماندا.\nبزوتنەوەکە خۆڕسکانەیە، نە لەلایەن سەندیکاوەیە نە هیچ پارتێکی سیاسیش، لەبەر ئەوەی کە موچەی خەڵکی تەنها بەشی خواردنو ژیان دەکات ئەمەش باش لەلایەن کاپیتالیستەوە خوێندنەوەی بۆکراوە، لەبەر ئەوە نیە کە خەڵکی ژیانی ئابوریان خراپە بۆیە خۆپیشاندانو شۆڕش دەکەن لەبەر ئەوەیە کە کاتیان هەبو بەو پێیەی کە جاران ئەیان توانی پاشەکەوتەکەیان لەژێر دۆشەکڵەکەوە بشارنەوە بۆیە دەهاتنە سەرجادە داوای زیاتریان دەکرد، بەلام کە تۆ کاتت بۆ نەهێشتنەوە و موچەکەیان ئەوەندە نیە کە بتوانن پشوبدەنو بیر لە گۆڕینی باری ژیانیان بکەنەوە، ئەوسا تاکس بەرز دەکەنەوە و موچە نزم دەکەنەوە هەتا بزانن کەی دەگاتە ئاستی قبولنەکراو، ئەمەش وەک تاقیکردنەوەیەک. پەندێکی ئەفریقی دەلێت ؛ خوا یاریمان لەگەڵ دەکات بەلام وادیارە کە حکومەت پێمان ڕادەبوێرن.\nشۆڕشی ڕۆژاڤا وەک گۆرانیەکی فۆلکلۆری دەبینرێت. سلیکۆن ڤالی لە ئەمەریکا بڕیار ئەدات، پارەکانمان دەچنە کۆمپیوتەرەکانی ئەوانەوە، ئیمراتۆریەتێکە کە خاکیان نیە هەتا داگیریان بکەین، کەس ناتوانێت گونیان بگرێت لەبەر ئەوەی کە گونی هەمومانیان گرتوە، حکومەتەکانیش توانایان بەسەریاندا نیە، بونەتە کاربەدەستی ئەوان، تەنانەت ترەمپیش سەری سوڕمابو کاتێک زانی ئەم شەریکە مولتیناسیۆنالانە چەندە تاکس کەم ئەدەن. هەمو زانیاریەکانو پانتایی ئیمراتۆریتەکەیان لەناو کۆپیەتەرکاندایە کە ئەو خۆپیشاندەرانە بەکاری دەهێننو ئەوانیش دەولەمەندیان دەکەن، ناچار دژواری و شت شکاندن جێگەی شۆڕش دەگرنەوە.\nئەگەر کریستۆف کۆلۆمب بەپارەی شاو شاژنی ئیسپانیا سەفەرەکەیان بۆ ئەمەریکای لاتین کرد، ئەوا ئاڵتونو شتومەکێکی زۆریان بۆ هێنانەوە، بەلام کاتێک چوینە سەر مانگ پارەیەکی زۆری تێچو بەبێ ئەوەی حکومەتی ئەمەریکا هیچی دەست بکەوێت، بۆیە وازیان لە پرۆژەی ئاسمان هێنا، ئێستاکە سلیکۆن ڤالێ ؛ فەیسبوک، ئەمازۆن، میکرۆسۆفت، گوگڵ، ئەپڵ....تاد، ئەم پرۆژەیان خستۆتە ئەستۆی خۆیان کە ملیارەها دۆلاری تێدەچیت. پرۆژەی چونە سەر مەرخیش هەزارەها پرۆژەی تر بەخۆیەوە دەبەستێتەوە؛ پێش هەم وشتێک ئەبێت تەمەنی مرۆڤ درێژبەکەنەوە بۆ چوارسەد سال لەبەر ئەوەی کە سەفەری سەر مەریخ کاتی زۆر ئەوێت، بۆ ئەمەش دەبێت چارەسەری هەمو نەخۆشیەک بدۆزنەوە، مرۆڤی سیبۆرگ دروست بکەن، دەستکاری ئای دی ئێنەکان بکەن، ڕۆبۆتی زۆر زیرەک دروستبکەن کە ئێمەی ساپیان باومان نامێنێتو دەبینە کۆیلەیان.\nلەبەر ئەوەی کە راستیەکان تاڵن بۆیە دەمانەوێت مێشکێک دروستبکەین کە قبوڵی ئەم ژەهرە بکات؛ هەمو ڕێگاکان دەچنەوە بانە بانەش دەچیتەوە بۆ ڕۆم ڕۆمیش بۆ سلیکۆن ڤالی، سلیکۆن ڤالی دەڵێت کە ئابوری پێویستی بە هەڵئاوسانی هەمیشەییە، هەڵئاوسان پێویستی بەبەرهەم هێنانە ئەمیش بە پرۆژە، پرۆژە پێوسیتی بە باوەر بونە بە داهاتاو، بۆیە دەچین بۆسەر مەریخ. سەفەر سەلامەت. بۆیەش هەمو جارێک دەبێت داوا لە پشیلەکە بکەین هەتاوەکو راکات بەدوای مشکەکەدا، ئەمیش بەدوای گوریسەکەدا، گوریسەکە بەدوای ئەسپەکەدا ئەسپەکە بەدوای ئاوەکەدا، ئاوەکە بەدوای ئاگرەکەدا، ئاگرەکە بەدوای تێلاکەدا، تێلاکەش بەمندالەکە دەڵێت ؛ دانیشەو نانەکەت قوزەڵقورت بکە.\nهەندێک گەنجی فەرەنسی کا رناکەن، دەلین بۆچی کاربکەین، موچەکە بەشی هیچ ناکات، باشتر وایە بە سۆشیال بژین، حکومەتیش نانیان بۆ رۆدەکات، وەک چۆن بۆ چۆلەکە هەتاوەکو دەبن بە تەڵەوە؛ ئێواران لەبارەکاندا بە پارەی سۆشیال بیرە دەخۆنەوە، چاو لەکچێک دادەگرن، پاش نۆ مانگ منداڵێکیان دەبێت پاشان دو، ئینجا ناچار دەبێت بڕۆن بۆکارکردن، پاشان مەسرەف گەرایی؛ ئایفۆنی یەک ئایفۆنی دە، ئای پاد، ئای تێک، ئای ئەنتەرنێت، ئای تەلەفزوێن، ئای کارەبا، هەتا دەڵیت ؛ ئای باوکەڕۆ پشتم شکا. ئاوا حکوتەکان پارەکانیان دەخەنە گەڕەوە، سۆشیال باشترین بازرگانیە.\nئەڵین ژیان لەسەر زەوی بۆتە جێی مەترسی، ئەم مەترسیەش بەرهەمی کاری ناپەسەندی خۆمانە کە حوکم دراوین بەکاولکردن، بۆیە ئەگەر نامانەوێت وەک داینەسۆرەکان لەناو بچین دەبێت بڕۆین بۆ سەر مەریخ، بۆ ئەمە مەبەستەش، پێش ئەوە ڕۆبۆت دەنێرن کە لەوێ تۆوی ئایدی ئێنی دەستکاری کراو بچێنن کە بتوانێت لەگەڵ ئاوهەوای مەریخدا بگونجێت، هەتاوەکو ئێمە دەگەین ئەوان خواردنمان لۆ ئامادە دەکەن. نازانم بیریان لە گەڵامێو کردۆتەوە بۆ یاپراخ ؟\nبا بێینەوە سەرزەوی؛\nبۆ گۆڕینی ژیانی کرێکار دەبێت بزوتنەوەکە جیهانی بێت لەبەر ئەوەی کە ئابوری جیهان بەهۆی جیهانگەرایەوە بوە بەیەک، هیوای بزوتنەوەیەکی ئەنتەرناسیۆنال دەمێکە چۆتە گۆڕەوە. ئەم بزوتنەوانەی ئەوروپا بۆیە سەر ناگرن هۆکارێکی ئەوەیە کە کە داواکانیان لەگەڵ داواکانی مرۆڤی پەناهێندەی موسڵمان یەکتری ناگرنەوە، هەرچەندە حکومەتەکان لەسەرەتاوە بەو نیازە ئەمەیان نەکردوە بەلام ئێستاکە سودیکی زۆری بۆ کاپیتالیست هەس. هەمو داواکانیان ئەوەیە کە مزگەوتیان بۆ دروستبکەن، بێگومان دوای مزگەوت کۆبونەوەیە، دوای کۆبونەوەو زۆربونی ژمارەیان، داوای جێبەجێکردنی شەریعەتی ئیسلامی، پاشان پەشیمان بونەوە وەک چۆن لە ئەفیقای باکور. ڕۆژێک دێت کە ئۆمۆ قوڕەیشی مێشکۆلەی خۆیان لەبازاری کۆنەفرۆشەکان دوعانە نەکات. بەلام مرۆڤ هەتا سەری نەیکێشیت بە بەردا نازانێت بەرد چیە. یان پێ دەچیت کە داوا لەئەوروپا بکەن کە چارەیەک بۆ دینەکەیان بدۆزێتەوە لەبەر ئەوەی کە خۆشیان دەزانن کەبووە بە تەوق بەسەریانەوە. محەمەد داهێنەری یەکەم ئایفۆن بو کە قورعانە، بەتایبەتی بە سورەتی ئەنفال ڕێژەی هاڵئاوسانی ئابوری هەمیشە لە بەرزبونەوەدابو، بەلام هێڵی ئەنتەرنێتەکەیان زۆر خاوبو، ئێستاکە ئێمە لە ئایفۆنی دەیەمداین .\nهەمومان لەسەر هەمان مەدارینو دەخولێینەوە، وەک چۆن جەلالەدینی ڕۆمی بەدەروێشەکانی وت ؛ ئێوەش بخولێنەوە، بەلام واخەریکە سەرمان گێژ دەخوات، تەنها چارەسەرێک ئەوە بو کەبتوانین ئەم ڕیتمە خاو بکەینەوە بەلام گوگڵ دەلیت ؛ نەکەی خاوی بکەیتەوە لەبەر ئەوەی کە ژیانمان بەستراوەتەوە بە هەڵئاوسانی ئابوریەوە، دەروێشەکانی جەلالەدینت بۆ دەکەم بە فڕفڕۆکە، مێشکێکت بۆ دروست دەکەم هەرگیز هیلاک نەبێت لەشێکت بۆ دروست دەکەم وەک خواوەندی ئیشتار شەست پیاو هیلاک بکات. بۆیە پاشکانی عەرەبی سعودی زۆرترین پارەیان خستۆتە گەڕ بۆ پرۆژەی رۆبۆت ، ئیتر لە چوار ژنە بێتاقەت بون، ژنی داهاتو بۆئەوان چوار دەستو چوار دەمو چەندەها شوێنی چونە ژورەوەی هەس، بەلام پێیان وتون بە پێی ڕێنمایەکانی قورعان نابێت زۆر دارکاریان بکەن لەبەر ئەوەی کە گوێ رایەڵن، ئەمەش لە قورعانا باسکروە کاتێک ژنەکانتان گوێرایەڵ بون دەبێت لێیان نەدەن، ئیتر بۆچی دەڵێن کە قورعان کتێبێکی زانستی نیە و بۆ داهاتو ناشێت ؟\nدژی هەمو شۆڕشێکم، لەبەر ئەوەی کە شۆڕشی فەرەنسی داهێنەری جاڕنامەی مافی مرۆڤ بو، منداڵێکی دە ساڵی لە ژورێکی تاریکی بەندیخانەدا بەند کرد، هەتا بە برسێتی و گەروگولی مرت، دایکی، پێش ئەوەی سەری بپەڕێنرێن، زیارەتی کوڕەکەی کرد، کەئەو دیمەنەی بینی بۆ سەرپەراندنی خۆی نەدەگریا بۆ مندالە نازدارەکەی دەگریا. ئەو منداڵە کوڕی لویسی شانزەبو .\nناهەقی شێعەکان مەگرن کە بە خەنجەرو شمشێر دەکیشن بەسەری خۆیانداو خۆیان خەڵتانی خوێن دەکەن، دەڵێن ؛ خەتابارم گوناهبارم.......گۆرانیەکی خۆشە وابزانم هۆنراوەی جەلالەدینی ڕۆمیە.


كێڵگە نەوتییەكانمان لە بەڵگەنامەكانی ویكیلیكس دا \n كێڵگە نەوتییەكانمان لە بەڵگەنامەكانی ویكیلیكس دا \n2016 چەند رۆژێكی مابوو، كاتێك سایتی ویكیلیكس ئیمێڵێكی وەزیری سامانە سروشتییەكانی حكومەتی هەرێمی كوردستانی بڵاو كردەوە كە جەنابی وەزیر بۆ بەرات ئەلبەیراك وەزیری وزە‌و سامانە سروشتییەكانی توركیای ناردووە‌و تێیدا پێشنیاری فرۆشتنی چەند كێڵگەیەكی نەوتی هەرێمی بە پێنج ملیار دۆلار كردووە.\nبەپێی ئیمەیلەكە، پێشنیاری فرۆشتنی كێڵگەكان یەكێ لەو سێ پێشنیارە بووە كە وەزارەت بۆ چارەسەركردنی كێشەی قەرزەكانی سەر هەرێم هێناویەتییە پێش. ناوەڕۆكی ئیمەیلەكە دەری دەخا كە هەرێم زیاتر لەوەی كە پێشبینی دەكرا قەرزاری توركیایە، ئەوەی ئەمەش دەسەلمێنێ ئەوەیە كە ئیمەیلەكە جەخت لەوە دەكاتەوە كە هەرێم تا ساڵی 2019 توانای دانەوەی قەرزەكانی توركیای نیە‌و ئەگەر هەرێم لە ساڵی 2019 دەست بە قەرزدانەوە بكات، پرۆسەكە دوو ساڵی پێ دەچێ. ئەوەش پێشنیار كراوە كە ئەگەر توركیا نەتوانێ تا ساڵی 2019 چاوەڕێ بكا، هەرێم ئامادەیە قەرزەكان بەشێوەی نەوت‌و گاز بداتەوە.\nهەرچەند ویكیلیكس هیچ دیكۆمێنتێكی دەربارەی وەڵامی توركیا بڵاو نەكردۆتەوە، بەڵام پێناچێ توركیا رازی بووبێ بە كڕینی كێڵگە نەوتییەكانی هەرێم چونكە دەزانێ ئەمە زۆر كێشەی یاسایی بۆ دروست دەكات.\nدورنمای یاسایی بابەتەكە خۆی لە خۆیدا مەسەلەیەكی گرنگە، نە لە عیراق‌و نە لە هەرێم یاساكان رێ بە فرۆشتنی كێڵگە نەوتییەكان نادەن چونكە ئەو كێڵگانە موڵكی حكومەت نین تا بیانفرۆشێ بەڵكو موڵكی گەلن. بۆیە لێرەدا نەك هەر فرۆشتنی كێڵگە نەوتییەكان بەڵكو پێشنیاری فرۆشتنی كێڵگە نەوتییەكانیش یاسایی نیە. لایەنێكی گرنگی دیكەی مەسەلەكە ئەوەیە كە پێشنیارەكە لە هیچ كۆبوونەوەیەكی ئەنجومەنی وەزیراندا باس نەكراوە، بەتایبەتی كە لە بابەتێكی هەستیاری وادا بریاڕدەر ئەنجومەنی وەزیرانە نەك وەزارەتێك بە تەنها.\nهەرچەند ئیمەیلەكە لە كۆتایی ساڵی پار بڵاو كراوەتەوە، بەڵام مێژووی پێشنیارەكە بۆ مانگی ئازاری رابردوو دەگەڕێتەوە. ئەمەش بەم مانایە دێ كە هەردوو وەزارەت لە ئازارەوە تاوتوێی ئەم بابەتە دەكەن. پێشنیاری فرۆشتنی كێڵگە نەوتییەكان بەڵگەی دوو راستیی ناخۆشە. یەكێكیان ئەوەیە كە حكومەتی هەرێم قەرزێكی زۆری لەسەر كەڵەكە بووە‌و دووەمیشیان ئەوەیە كە حكومەت لە خۆی را نابینێ بتوانێ قەرزەكان بداتەوە، بۆیە بیر لە چارەسەری «نائاسایی» دەكاتەوە.\nتا ئێستا هیچ بەڵگەیەك لەسەر ئەوە نیە كە هەرێم هیچ كێڵگەیەكی نەوتی فرۆشتبێ بەڵام خودی بیركردنەوە لە بابەتێكی وا، ئەوە نیشان دەدا كە كەموكوڕییەكی زۆر لە میتۆدی بیركردنەوەی حكومەتدا هەیە. هەموومان دەزانین سیاسەتی چەوت ئاكامی چەوتی لێ دەكەوێتەوە بەڵام ئەمە مانای ئەوە نیە كە گیروگرفتێكی گەورە بە دروست كردنی گیروگرفتی گەورەتر چارەسەر بكرێ. وەك دەردەكەوێ، سڵكردنەوەی توركیا لە كڕینی كێڵگە نەوتییەكان‌و ناتوانایی هەرێم لە قەرزدانەوە، تای تەرازووی بژاردەی سێیەمی قورستر كردووە، ئەویش قەرزدانەوەیە بە هەناردەكردنی بڕێكی زۆری نەوت‌و گاز بۆ توركیا. ئەمە باری قەرزەكان سوك دەكا، بەڵام باری هاووڵاتیانی هەرێم قورستر دەكا چونكە قەرزدانەوە لە ڕێگای هەناردەكردنی نەوت‌و گازەوە داهات بۆ هەرێم دابین ناكات.\nلە مێژوودا فر‌وشتنی مۆڵكی گشتی بە دەوڵەتان هەمیشە مەسەلەیەكی هەستیار بووە. نزیكترین نمونە لە هەرێم، میسرە. لە سەردەمی سەرۆكی پێشوی میسر محەمەد مورسی دا لە سۆنگەی پەرەسەندنی قەیرانی ئابورییەوە، واتەواتێكی زۆر لە شەقام‌و لە میدیایەكاندا بڵاو بۆوە كە گوایە مورسی بۆ چارەسەركردنی قەیرانی ئابوری بڕیاریداوە كەناڵی سوێس بە قەتەر بفرۆشێ. مورسی واتەواتەكەی بە درۆ خستنەوە، هەواڵەكەی بە»مایەی پێكەنین» دایە قەڵەم‌و بە تەوسەوە قسەیەكی وای كردووە ماناكەی ئەوە بوو كە ئەگەر ئەمڕۆ كەناڵی سوێس بفرۆشن، سبەی هەرەمەكانیش دەفرۆشن.\nبەڵام لەڕاستیدا فرۆشتنی كەناڵی سوێس لە مێژووی میسر پێشینەی خۆی هەیە چونكە ئەم كەناڵە پێشتر جارێك فرۆشراوە. لە ساڵی 1876دا، پاشای میسر(خدێوی) ئیسماعیل كە قەرز تەنگی پێ هەڵچنی بوو، لە كۆتاییدا ناچار بوو كەناڵی سوێس بە نزیكەی چوار ملیۆن پاوەن بە بریتانیا بفرۆشێ. پاش 80 ساڵ سەرۆكی میسر جەمال عەبدولناسر بە زەبری هێز كەناڵی سوێسی خۆماڵی كرد‌و دواتر ئەم كارە جەنگی سوێسی لێكەوتەوە كە تێیدا بریتانیا‌و فەرەنسا‌و ئیسرائیل هێرشێكی سێقۆڵییان كردە سەر كەناڵی سوێس‌و هەوڵی رووخاندنی رژێمی عەبدولناسریان دا.\nمیسر پاش 80 ساڵ كەناڵی سوێسی سەندەوە‌و ئەمڕۆ لە جیاتی یەك كەناڵی سوێس دوو كەناڵی سوێسی هەیە. بەڵام بۆ ئێمەی كورد، ئەگەر پاش 80 ساڵ كێڵگە نەوتییە فرۆشراوەكانمان وەرگرینەوە، بەدڵنیاییەوە بە چۆڕبڕكراوی، بەبێ یەك دڵۆپە نەوت، وەریان دەگرینەوە.


پارتی پێ لەسەر وەرگرتنی ئەو پۆستە دادەگرێ و ڕاستیشە ژمارەی کورسیەکانی لە هی یەکیتی زیاترن، بەڵام هەژموونی دەسەڵات و سیاسی یەکێتی نە لەسەر ئاستی هەرێمی کوردستان و نە لەسەر ئاستی عێراقیش گاڵتەی پێ ناکرێ، بۆیە پێویست بوو ئەو هەژموون و پێگەیە لەبەرچاو بگیرێ، نەک نادیدە!\nکاتێک، یەکێتی داوا دەکات پۆستی سەرۆک کۆماری پێبدرێتەوە لەبەر دوو هۆکارە:\n- ساڵانی ڕابردوو لە دەستی خۆیدا بووە.\n- بۆ ئەوەی چۆن هەردوو دامەزراوەی سەرۆکایەتی هەرێم و حکومەت لە دەست پارتین، ئەو پۆستەش لەدەست یەکێتی بێ تا هەردوو هێزەکە بەیەکەوە لە تڕۆپکی دەسەڵات دابن. بەو شێوەیەش تا ڕاددەیەک هاوسەنگی دەمێنێتەوە و پێگەی هەرێمی کوردستانیش لەسەر ئاستی ناوخۆ و دەرەوە باشتر دەردەکەوێ، بەڵام بۆ بردنەوەی ئەو پۆستە پارتی پشتی لە یەکێتی کرد و ڕوویکردە صەدر و حەلبوسی، کە بەو هەنگاوەش دەرگای چەندین ئەگەری نەخوازراو کەوتە سەر پشت. دیارە هەر لایەنە و ئازادە لەوەی چۆن بیر دەکاتەوە و چۆن بڕیار دەدا، بەڵام هەندێجار بەرژەوەندیی باڵا سنور بۆ هەندێ هەڵوێست و بڕیار دادەنێ.\nچوونە ناو بەرەی پێکهێنانی کابینەی زۆرینە، بە هیچ شێوەیە لە بەرژەوەندیی هەرێمی کوردستان نییە، بە تایبەت لەگەڵ هەندێ لایەن کە دیدیان بۆ پڕۆسەی سیاسی، دەستور و پێشمەرگە نا ڕوون و هەڵوێستیان ڕا ڕایە و چاوەڕوانییەکی وایان لێناکرێ، لانی کەم بەڵێنی جێبەجێکردنی ماددەی (١٤٠) بدەن!\nڕەنگە کابینەی زۆرینە پێکبێ، بەڵام لێکەوتەکانی ئەو کابینەیە لەسەر ئاییندەی عێراق بە گشتی و هەرێمی کوردستانیش بەتایبەتی زۆر خراپ دەبن.\nئایا ئەو کات کێ ئۆباڵەکەی هەڵدەگرێ؟\nتا ڕۆژی هەڵبژاردنی سەرۆک کۆمار دەرفەتی بیرکردنەوە و بڕیارێکی ڕاستتر ماوە و لەوێ بەدواوە کار لە کار دەترازێ و پەنجە گەزتنەوەش دادنادا.


ئەو خۆراکانەی یارمەتی توانەوەی چەوری دەدەن\nده‌ته‌وێت كێشی له‌ش دابه‌زێنیت و چه‌وری و کالۆری له‌ش بتوێنیته‌وه، ده‌توانیت سێوی سه‌وز بخۆیت له‌گه‌ڵ ئه‌م 6 جۆریخواردنه كه كاریگه‌ریه‌كی خێرایان، لە توانەوەی چەوری لەشدا هەیە.\nوه‌ك خواردنی برنجی بۆر و سیری عه‌جه‌م، یارمه‌تی توانه‌وه‌ی رێژه‌ی كالۆری له‌ش ده‌دات، چونكه برێكی باش پێكهاته‌ی ریشاڵی تێدایه و كاریگه‌ری له‌سه‌ر زیادبوونی كێش نییه.\nله‌گه‌ڵ ژه‌مه خۆراكیه‌كان خواردنی بیبه‌ری تون ده‌بێته‌هۆی سووتانی كالۆری له‌ش و كێش داده‌به‌زێنێت.\nنیسك پێكهاته‌یه‌كی باشه بۆ ئه‌و كه‌سانه‌ی ئاسن له له‌شیاندا كه‌مه و به‌پێی توێژینه‌وه‌كان خواردنی كوپێك نیسك رێژه‌ی ئاسن %35 به‌رز ده‌كاته‌وه رۆژانه، كاریگه‌ری له‌سه‌ر كێش نییه.\nگۆشتی كه‌م چه‌وری\nپرۆتین ده‌بێته هۆی سوتانی رێژه‌ی كالۆری له‌ش و له ماوه‌ی كرداری هه‌رسكردندا رێژه‌ی له %30 كالۆری ده‌سووتێنێت،سنگی مریشك یه‌كێكه له‌و گۆشتانه‌ی رێژه‌ی چه‌وری كه‌مه و كرداری هه‌رسی ئاسانه و رێژه‌ی كالۆری داده‌به‌زێنێت.\nخواردنی چای سه‌وز یارمه‌تی خێراكردنی كرداری هه‌رس ده‌دات و چه‌وری له‌ش به‌خێرایی ده‌توێنێته‌وه.\nخواردنه‌وه‌ی شیره‌مه‌نیه كه‌م چه‌ور‌ییه‌كان\nئه‌م خۆراكانه بڕێكی باش كالسیۆم و ڤیتامین دی تێدایه، یارمه‌تی به‌هێزكردنی ماسولكه‌كانی گه‌ده و ئێسك و جومگه ده‌دات و یارمه‌تی كرداری مژینی خواردن ده‌دات به‌شێوه‌یه‌كی باشتر و كاریگه‌ری له‌سه‌ر زیادبوونی كێشیش نییه


عایشە شان؛ پێشەنگێکی لە بیرنەکراو بۆ ژنانی هونەرمەند\n03.07.2019 10:55 PM\nدیارترین ژنە هونەرمەندی گۆرانبیژی كوردە لە مێژوی كوردستاندا.\nعایشە محەمەد وەسمان شان كە بەعایشە شان ناسراوە.\nساڵی 1938 لەشاری ئامەدی باكوری كوردستان لەدایك بووە.\nهێشتا مناڵ بووە كە باوكی كۆچی دوایی كردووە.\nعایشە شان هەر لەمناڵیەوە خولیای هونەری گۆرانی دەبێ و سەرەتا بەزمانی توركی گۆرانی دەڵێت.\nعەیشەشان وەكو هونەرمەندێك لەشاری عینتاب ناوبانگی دەركرد. بەشێوازێكی راستەوخۆ بە ئامێری مۆسیقی گۆرانی دەگوتن. بەشداری شایی و ئاهەنگەكانی دەكرد، بەهۆیەوە لەڕادیۆ ناوبانگی زۆری دەركرد. سەرەتا بەزمانی توركی گۆرانی دەڵێت، دوای ئەوەی بەزمانی كوردیش گۆرانی گۆت، لەڕادیۆ دەریانكردو پێیانگوت قەدەغەیە بەزمانی كوردی گۆرانی بڵێیت.\nدوای نزیكەی دوو ساڵ كاركردن لە رادیۆ، ساڵی 1961 شاری عینتاب جێدەهێلێت و دەچێتە ئەستەنبۆل. لەوێ چالاكی هونەری زیاتر دەبێت و زۆرتر دەناسرێت. بەتایبەت كە لەساڵی 1963 یەكەم بەرهەمی بەناوی (ئەز خەزالم- Ez Xazalim) كە نیوەی بەتوركی نیوەشی بەزمانی كوردی(كرمانجی) تۆماردەكات. ئەمەش جورئەت و بوێرییەكی گەورەبوو لەوكاتەدا گۆرانییەك بەمانی كوردی تۆماربكەیت، لەبەرئەوەی لەلایەن حكومەتەوە زمانی كوردی رێگەپێنەدراو و قەدەغەبوو.\nلەتۆماركردنی یەكەمین بەرهەمی، تواناو بەهرەی دەنگی ئەو لەتوركیا دەنگی دایەوەو گەورە هونەرمەندانی تورك وەك (عارف ساغ، زكی مورن، نوری سیسی كوزل، ئورهان كنجە بای....هتد) كەوتنە دژایەتی كردن و هەڕەشەكردنی و كەمكردنەوەی كارەكانی، بەوەی كە بەزمانی كوردی گۆرانی دەلێت. دژایەتی كردنی ئەوان بەوازهێنانی لەگوتنی گۆرانی بەزمانی كوردی لەكاتێكدابوو، كە دەرفەتی گۆرانی گوتنی لەڕادیۆو تەلەفیزیۆنی رەسمی توركیا (TRT) بۆ رەخسا.\nلەتەمەنی 15 ساڵیدا بەنهێنی یەكەم كاسێتی خۆی تۆمار دەكات.\nساڵی 1961 دەچێتە ئەستانبوڵ‌و لەوێ چالاكی هونەری زیاتری دەبێ‌و زۆرتر دەناسرێ‌و بەزمانی كوردیش گۆرانی دەڵێت.\nساڵی 1972 ئەچێتە دەرەوەی وڵات‌و لە وڵاتی ئەڵمانیا دەگیرسێتەوە‌و لەوێ‌و لەوڵاتی دیكەی ئەوروپا چەند ئاهەنگێكی گۆرانی ساز ئەكات.\nساڵی 1975 گەڕاوەتەوە ئەستانبوڵ‌و دواتر لەسەر داوای محەمەد عارف جزیری‌و عیسا بەرواری سەردانی بەغدا ئەكات و لە ئیزگەی كوردی بەغدا چەند ئاهەنگێكی گۆرانی ساز دەكات.\nساڵی 1990 چەند گۆرانییەكی كوردی تۆمار دەكات.\nلەدوای ساڵی 1992ەوە بەهۆی نەخۆشییەوە لەچالاكی هونەری دەكەوێت و لەچاوان ون دەبێت.\nلە 18ی كانونی یەكەمی 1996 كۆچی دوایی كرد.


زایینی: ٢٠-١٢-٢٠١٧ - هەتاوی: ١٣٩٦/٠٩/٢٩ - ١٩:١١ تاران\nئەوە وەڵامێكیش بوو بۆ ئەو لایەنانەی كە پێیان وا بوو یان بۆ پێخۆشبوونی ڕێژیمی كوماری ئیسلامی دەیانهەویست وا بنوێنن كە حیزبەكانی ڕوژهەڵاتی كوردستان لاواز بوونە. هەڵسووڕانی تیمەكانی پێشمەرگە لە سێ ساڵی رابردوودا لە نێوخۆی وڵات و لە نێو خەڵكی كوردستاندا ناوی ڕاسانی ڕۆژهەڵاتی لە سەر دانرا. ڕاسانی ڕۆژهەڵات كە بە مانای لێك گرێدانی خەباتی شار و شاخ دێت، مانایەكی بەربڵاوتری لە ئەرك و كاروباری ڕۆژهەڵات وێنا كردووە. ئێستا دوای سێ ساڵ وشەی "ڕاسان" لە ئەدەبیاتی سیاسیدا بە واتای بووژانەوەی خەباتی كوردستانی ڕۆژهەڵات جێگەی خۆی كردۆتەوە و ناوی ڕاسان بووەتە ناوێكی خۆشەویست بۆ خەڵكی خەباتگێڕی كوردستان، هەر بویە زۆر بنەماڵە ناوی كۆرپە تازە لەدایكبووەكانیان كردۆتە ڕاسان. ڕاسان ئەگەر بۆ خەڵكی كوردستان ناوێكی هیوابەخش و خۆشەویستە، بۆ دوژمنان سەمبولی جووڵەیەكی توقێنەرە كە خەونی ئارامی و سەقامگیری لە چاوی ئەوان دەزڕێنێت و تووشی نیگەرانی و دڵەخورپەیان دەكات.


بەشداریی نوێنەری حیزبی دێموکرات لە کۆنفڕانسی نەتەوەیی کورددا\n11:50 - 16 خەزەڵوەر 2719\nکوردستان میدیا: نوێنەری حیزبی دێموکراتی کوردستانی ئێران لەسەر بانگهێشتی بەڕێوەبەرانی "کەی ئێن سی"، بەشداریی لە سیهەمین کۆنفڕانسی ساڵانەی ئەو ڕێکخراوەیە کرد و وتارێکی پێشکەش کرد.\nلەم کۆنفڕانسەدا کۆمەڵێک بەرپرسی دەوڵەتی، ئەندام کۆنگرە و نوێنەری لایەنە کوردستانییەکان و هەروەها ڕۆشنبیر، نووسەر و ڕۆژنامەوانانی کورد بەشدارییان تێدا کرد.\n"ئارش ساڵح"، نوێنەری حیزبی دێموکرات لە ئامریکا، لە وتارێکدا باسی لە دۆخی ئێستای کورد، ڕەوشی جیهانی و داهاتووی کێشەی کورد کرد.\nلەم وتارەدا نوێنەری حیزبی دێموکرات وتی، بۆ ئەوەی بتوانین ڕوانینێکی دروستمان لە داهاتوو هەبێت، ناچارین کە هەم خوێندەنەوەیەکی ڕاستگۆیانەمان لە دۆخی ئیستا هەبێت و هەم لێکدانەوەیەکی ڕێئالیستییانە لە دۆخی کۆمەڵگەی نێودەوڵەتی.\nنوێنەری حیزبی دێموکرات دواتر ئاماژەی بەوە دا کە دنیای ئەمڕۆ لەسەر ئەساسی دەوڵەتـ نەتەوە دامەزراوە.\n"ساڵح" باسی لەوە کرد کە گەلی کورد هێشتا لە مەترسیی لەنێوچوون و قڕکران ڕزگاریی نەبووە، چونکە نە یاسای نێودەوڵەتی و نە سیاسەتی نێودەوڵەتی، نەتەنیا هیچ مێکانیزمێکیان بۆ پشتگیریکردنی نەتەوەیەک وەکوو نەتەوەی کوردی نییە، بەڵکوو لەوانەیە هیچ حەزێکیشیان لەو پێوەندییەدا نەبێت.\n"ئارەش ساڵح" لە درێژەی وتارەکەیدا باسی لەوە کرد کە بەهێزکردنی هێزی سەربازی تەنیا ڕێگاچارەیە کە گەلی کورد بتوانێت پێش بە لەنێوچوونی خۆی بگرێت و ڕێگە نەدات دراوسێکانی لە پێناو زیندووکردنەوەی خەلافەتەکانیان یان ئێمپراتۆرییەکانیان کورد لەنێو بەرن.\nلە درێژەدا نوێنەری حیزبی دێموکرات ئەوەی خستە ڕوو کە چەندین جار لەگەڵ کارناسی ئامریکایی، "تینک تەنک"ـەکان دادەنیشێت.\n"سالح" باسی لەوە کرد، تەنیا کارێک کە کورد دەتوانێت بیکات پاراستنی خۆیەتی لە توانەوە لە ڕێگەی خەباتێکی بەهێزی چەکدارییەوە.\nلە کۆتاییدا نوێنەری حیزب وڵامی پرسیاری ئامادەبووانی دایەوە.


ڕۆژئاڤا بۆچی لەگەڵ ڕژێمی بەشار ئەسەد ڕێككەوت؟\nكاتێك زلهێزەكانی جیهان‌و هێزە ناودەوڵەتیی‌و هەرێمییەكان لەسەر ڕۆژئاڤای كوردستان‌و داهاتوی سوریا لە بەیەكدادانێكی قوڵ دان، پێویستە ڕۆژئاڤا وەك ئەكتەرێكی نادەوڵەتیی زیرەكانەتر لەوان مامەڵە بكات. هەر بۆیە، سەرەڕای ئەوەی هاتنەوەی هێزەكانی بەشار ئەسەد بۆ ڕۆژئاڤا خواستی گەل‌و ڕۆژئاڤاو دیموكراسیخوازان نییە، بەڵام گەمەیەكی زیرەكانەی زۆر گرنگە، پێویستییەكی مێژوییە.\nئەگەر لە هەشت ساڵی ڕابردودا داعش دوژمنی هاوبەش بوبێت‌و هەمو هێزەكان كۆك بوبن لەسەر شەڕكردن‌و لەناوبردنی، ئەوا لەمەودوا دەستكەوتی شەڕەكە لە داهاتوی سوریا خاڵی ناكۆكیی دەبێت. دوژمنێكی هاوبەش هەموانی كۆكردەوە لە سوریا بۆ شەڕێكی هاوبەش، ئێستا هەر ئەو هێزانە لەسەر داهاتوی سوریا شەڕیانە.\nلە سەرەتای شوبات هێزێكی بەشار ئەسەدو ڕوسەكان ویستیان هێرشبكەنەسەر كێڵگەیەكی گاز كە هێزەكانی سوریای دیموكراتیك دەستیان بەسەردا گرتووە دوای دەرهێنانی لە بن دەستی داعش بە هاوكاریی ئەمەریكا، بەڵام ئەمەریكا زۆر بەتوندی وەڵامیدانەوەو دەیانی لێ كوشتن، ئەمە بە خوێناویترین پێكدادانی ڕوسیاو ئەمەریكا دادەنرێت لە مێژوی چەند دەیەی ڕابردودا.\nلە شەڕی داعش، تەنها ڕۆژئاڤاو ئێران‌و ئەمەریكا خاوەنی ستراتیجێكی نەگۆڕو ودوربین بوون، تەنها ئەو سێ هێزەش براوەی سەرەكیی شەڕەكەن.\nتوركیا لە پشتیوانییكردنی داعشەوە بۆ دروستكردنی پڕۆكسیی تیرۆریست، تا هێرشكردنە سەر عەفرین، لە هەڵەی ستراتیجیی گەورەدایە. ئەوەی سیاسەتی توركیاو ئەردۆغان دادەڕێژێ لە ناوچەكەدا، دژایەتیی پەكەكەیە نەك بەرژەوەندییە نیشتیمانییەكانی توركیا.\nئێران ستراتیجێكی فراوانی هەیە بۆ ئەوەی هاوپەیمانێتییەك دروستبكات كە ئێران تێیدا بتوانێت گەمەكەرێكی سەرەكیی سیاسەتی ڕۆژهەڵاتی ناوەڕاست بێت، ئەو هێزانەی هاوپەیمانین مێژویەكی قوڵی سیاسیی‌و ئایدیۆلۆژیی بەیەكەوە گرێیاندەدات. سەرەڕای ئەوەی لەگەڵ ئەمەریكا دوو نەیاری یەكترن، بەڵام لە شەڕی داعشدا، نەك نەبوە ڕێگر لە جێبەجێبوونی سیاسەتەكانی ئەمەریكا، هاوكاریش بوو لە جێبەجێبونی سیاسەتەكانی. بەڵام توركیا، سەرەڕای ئەوەی هاوپەیمانێكی ستراتیجیی ئەمەریكاو ئەوروپایەو ئەندامی هاوپەیمانی ناتۆیە، بەڵام لە سەرەتای شەڕی داعشەوە تا ئێستا هەمو سیاسەتەكانی دژ بە ئەمەریكاو ئەوروپا بوون.\nئەمەریكا لە سوریادا چیتر كەوتنی ڕژێمەكەی ئەسەدی بۆ گرنگ نییە هێندەی لاوازبونی ڕوسیا، لەناوبردنی یەكجارەكیی داعش‌و هێزە تیرۆریستەكانی تر، كۆتاییهێنان بە شەڕ و ئاوارەكان، سنورداركردنی ئێران‌و مانەوەی خۆی لە داهاتوی سوریا لا گرنگە.\nداهاتوی سوریا پەیوەستە بە ڕوسیا، ئەمریكا، ئێران، تا ڕادەیەك توركیا. بێگومان وڵاتانی كەنداو و یەكێتیی ئەوروپاو تەنانەت چینیش خاوەنی قسەی خۆیانن. ڕۆژئاڤای كوردستان سوریایەكی دیموكراتیكی فیدراڵی دەوێت. دەشزانێت ئەو سوریایە هەر لەژێر سایەی بەشار ئەسەد دەمێنێتەوە بەهۆی ئەو ململانێ‌و كاریگەرییەی زلهێزانی دونیا. بەناو ئۆپۆزسیۆنی سورییش بەشێكیان بوون بە تیرۆریست‌و بەشەكەی تریان لەژێر كۆنتڕۆڵی توركیا دان.\nواتا، بۆ كورد لە سوریا، بەناچاری دەبێت لەگەڵ ئەسەد ڕێكبكەون. ئەمەریكاش بەو ڕێككەوتنە دڵناخۆش نییە، چونكە دواجار بەشار ئەسەد هێشتا سەرۆكی ئەو وڵاتەیەو ئێران‌و ڕوسیا بە هەموو توانایەكیانەوە دەیپارێزن. بەشێك لە داواكانی كورد لە داهاتووی سوریادا جێیبۆتەوە، بەشەكەی تری كورد هەوڵی بۆ دەدات. لەگەڵ ئەمەریكا هاوپەیمانێتییەكەی دەپارێزێت، بەڵام لەگەڵ حكومەتی بەشار ئەسەد ناتوانێت بەتەواوی پەیوەندیی بپچڕێت، ئەمەریكاش ئەمەی ناوێت.\nئەوەی ئەمەریكا لێی دەترسا، نزیكبونەوەی ڕوسیاو كورد بوو كە ئەمە دوای هێرشی توركیا بۆ سەر عەفرین‌و بێهیوابونی كورد لە ڕوسیا تا ڕادەیەك ئەو ترسە ڕەویوەتەوە. هەرچەندە ئەمەریكا دەیویست كورد وەك هێزێك بەكاربێنێت بۆ سنورداركردنی ئێران لە سوریا، بەڵام ئەمە كەمێك زەحمەتە دوای ئەوەی توركیا هێرشی كردەسەر عەفرین‌و ئەمەریكا بەهۆی هاوپەیمانێتیی لەگەڵ توركیاو هاوپەیمانێتیی ناتۆ نەیتوانی بەتەواوی بەرگریی لە كورد بكات.\nئێران لەو چوارچێوەیەدا زیرەكانە هەوڵی ئەوەی دا كە سوریاو كورد لە یەك نزیكببنەوە، چونكە ئەمە هێندەی دژ بە ڕوسیاو توركیایە، هێندە دژ بە ئەمەریكا نییە، بۆیە ئەمەریكاش لای ئاساییە.


به لای که‌م 90 که‌س له دوو هێرشه‌که‌ی نه‌رویژدا کوژراون\nپـۆلیسی نه‌رویژ ده‌ڵێت پـیاوێـکی چه‌کدار به لای که‌م 80 گه‌نج و لاوی له که‌مپـێـکی هاوینه‌ی وڵاته‌که‌دا کوشـتووه، ئه‌مه‌ش پاش چه‌ند کاتژمێرێـک له ته‌قینه‌وه به‌هێزه‌که‌ی ڕۆژی هه‌ینی ناو شـاری ئۆسلۆی پایته‌خت، ئه‌وه‌ی بووه مایه‌ی کوژرانی7 که‌س.\nئۆیستین مایلاندی سه‌رۆکی پـۆلیس ڕۆژی شه‌ممه ئاماری نوێی قوربانیانی دوو هێرشه‌که‌ی ڕاگه‌یاند که به توندوتیژترین ڕووداو له نه‌رویژدا داده‌نرێن له‌وه‌تای شه‌ڕی جیهانی دووه‌مه‌وه. کاربه‌ده‌سـتان له سه‌ره‌تادا گوتیان چه‌کداره‌که 10 که‌سی کوشـتووه.\nچه‌کداره‌که به جلوبه‌رگی پـۆلیسه‌وه چووته سه‌ر که‌مپێـکی لاوان له دورگه‌یه‌کی لای که‌ناره‌کانی ڕۆژئاوای وڵاته‌که له باکوری ئۆسـلۆ و له‌وێ ته‌قه‌ی له خه‌ڵـکه‌که کردووه و زۆربه‌ی قوربانیـیه‌کان نه‌وجه‌وان بوون.\nوه‌زیری دادای نه‌رویژ نوت ستۆربێرگێت (Knut Storberget) ده‌ڵێت ئه‌و پـیاوه‌ی هێرشه‌که‌ی له دورگه‌ی ئوتۆیا ئه‌نجام‌داوه نه‌رویژیـیه و ئێسـتا ده‌سـتگیرکراوه. سه‌رۆک وه‌زیری نه‌رویژ هێرشه‌که‌ی به کارێـکی ترسنۆکانه ناوبرد و گوتی دیموکراسیـیه‌تی نه‌رویژ به‌وه تێـک ناچێت.\nجێی ئاماژه پـێـکردنه ته‌قینه‌وه‌که‌ی ڕۆژی هه‌ینی ئه‌وه‌ی بووه مایه‌ی کوژرانی 7 که‌س، باڵه‌خانه‌کانی حکومه‌تی له ئۆسلۆ کردبووه نیشـانه.\nهه‌تا ئاماده‌کردنی ئه‌م هه‌واڵه که‌س به‌رپرسیارێتی خۆی له‌و هێرشه ڕانه‌گه‌یاندووه، به‌ڵام کاربه‌ده‌سـتانی نه‌رویژ پـێیان‌وایه هه‌ردوو هێرشه‌که په‌یوه‌ندیـیان به یه‌که‌وه هه‌یه.


ئارام گرتن لای “کوڕەکان” – کوردستان و کورد\nئارام گرتن لای “کوڕەکان”\nهێندی دووری ڕێگاکە بیری لەو هەموو جیاوازی و نابەرابەری و زوڵمانە کردبۆوە، ئەخە بۆ؟ بۆ دەبێ میراتی باب و باپیرانیشمان هەر وابێ؟ هەتا دەسەڵاتی شای گۆربەگۆر و بابی بوو ئەوە بوو کە دیتمان و بیستمان و ڕابرد، ئەو دەسەڵاتە نەگریسەی ئێستاش کە هەیە شەرحی لە هیچ قاموس و کتێبێکدا جێی نابێتەوە و دورە وڵاتی، گەرمای تاقەت پرووکێن، جیاوازیی زمان و کولتوور، ژینگە و تەنانەت هەست و ئیحساس و ڕەفتارە کۆمەڵایەتیەکانیش… بەردەوام بەدەم کارکردن و قوڕ درهێنان و خشت بڕین وخۆڵ دابێژان و هەموو وردەکارییەکانی دیکەوە هەر ورینگەی دەهات و وەک سوقڕات لە ژێر لێو و لەبەر خۆیەوە بەردەوام ورتە ورتی بوو.\nلە قوڵایی پرس و پرسیارەکانی ڕۆ دەچوو. یان بۆ ماوەیەکی زۆر لە شوێنێکی زۆر دوور ڕا دەما و نەیدەزانی نهێنیی دڵی لەگەڵ کێ باس بکا. کێ هەیە گوێی بۆ ڕاگرێ. نا کەڵکی نییە و خۆێ ماندوو دەکا. لێگەڕێ با هەر ورینگە و ورتەی بێ و چەندی پێ خۆشە ئەسپی خەیاڵی تاودا، خۆ لە سەرابی خەونەکانی بڕوانی زۆر کەس لەو ڕێگایە بۆ وەڵامی ئەو پرسیارانە گەراون و سەریان لەسەر داناوە و هێندێکیان هەتا ئێستاش بێ وەڵام ماوەن.\nبەدەنگی بابی کە لەو سەری مەیدانەکە کاری دەکرد وەخۆ هاتەوە: “ئاوم لەو پاستاوە گرتوە، هەتا نوێژەکەم دەکەم چاوێکت بە سەریەوە بێ. پڕ بوو بیگرەوە، نەیبڕێ هەموو فەنەرەکان و خشتەکان وێران دەکا!”\n_ بەسەرچاو خەمت نەبێ.\nزیاتر لە جاران خۆی ماندوو دەکرد بۆوەی لە هاوماڵەکانی دیکە دوا نەکەوێ. ئەو ساڵە قالبەکانیان گەورەتر کردبۆوە بۆوەی بازاڕ و ڕمێنی کەرپوچی خاوەنکار زیاتر بێ، بەڵام چار چییە بەشی تۆ هەر ماندوویەتییە، قەدیمیش گوتوویانە دەستی ماندوو لە سەر زگی تێرە و گۆشتی ڕانت بخۆ و منەتی نامەردان هەڵمەگرە!\nڕۆژ دەهات و دەچوو. ئەو ماڵانەی لە کورەخانەکانی نزیک ئەوان کاریان دەکرد زۆیان ناسیاوی یەک و هیندێکیان بۆرە خزیمیش بوون. زۆربەیان لە بۆکانەوە هاتبوونە ئەوێ. دوو حەوتوویەک بوو نامەی بەدەست نەدەگەیشت. چاوەڕوان بوو. ئای چاوەڕوانی هەی مەرگت بە قوربان بێ چەندە ناخۆشی. خەمی یار و دوورە وڵاتی، گەرما و بیری نایەکسانی و ناعەداڵەتی. هەتا دەهات زەین و ڕوحی لێڵتر و ئاڵۆزتر دەکرد.\nبۆ دەبێ هەر قەدەری کورد وابێ؟ تۆ بڵێی ئەوە ویستی گەردوون بێ وا مێژووی ئێمە هەر لە دێر زەمانەوە بەدەست دابەشکاری سەفەوی و عوسمانییەکانەوە بە ناوی ئایین و ئیدۆلۆژیی فاشیستەکانەوە هەر قەتڵوعام و دەربەدەر و کوت‌کوت کراوین؟ یا ناتەبایی و ناوشیاریی خۆمانە! ئای بەختی ڕەش ئەوە لە جوگرافیا و ئەوە لە ئایین و ئەوش لە ناوشیاری ڕووناکبیری و بێ سەنعەتی وا کۆڵەی کوتاوین.\nکەم وابوو لە ڕۆژانی پشوودا لەگەڵ کەس بچتە شار و سەردانی بنەماڵەکانی دیکە لە کوورەخانەکانی نزیکیان بکا. ئەوندەی بەتەنیا بوایە خۆی بە خوێندنەوەی شێعر و کتێبەوە سەرقاڵ دەکرد. بەیانیی ڕۆژی هەینی بوو، نامەیەکیان بۆ هێنا: “ها! ئەو نامەیە بۆ تۆیە.”\nپشوویەکی هاتەوە بەر، بزەیەکی هاتێ. نامەی پڕ لە ئەوینی یار بوو. ئەو ڕۆژە زیاتر لە چەند جار سەر لەبەری نامەکەی خوێندە. نامەکە حەوتووی ڕابڕدوو گەیشتبوو، بە تاریخەکەیدا دیاربوو، بەڵام کەس نامەکەی بۆ نەهێنابوو، گوایە لەبیریان چووبوو.\nدڵخۆشییەکەی زۆری نەخایاند. ئای چ ڕۆژێکی ڕەش و شووم بوو. چۆن ژانت چزاندە جەرگمانەوە، خۆزگە هەرگیز ئەو ئێوارە ڕەشە بە سەردا نەهاتبایە، ڕۆژ ئاوا نەبوایە و زەمان و سووڕی گەردوون وستابایە. دنیا کاول و ئاخر زەمان و بوومەلەرزە عەرش و قورشی ژێر و ژوور و کاول کردبایە.\nبابی کە هەمیشە ئارام و لەسەرەخۆ بوو ئەو ئێوارەیەش ئارامتر لە ڕۆژان. ناهیدیش مات بوو. دەر و جیرانیش ڕەنگ و ڕووی ڕۆژانیان نەبوو. بەڵام ئەو لە گڕی عەشقی و هەواڵی خۆشی گراوەکەی و نامە پڕ لە سۆزەکەی زۆر سەرنجی دەوروبەری نەدا، یانی لە بەیانییەوە هەتا ئێوارێ خۆی لە قەرەی کەس نەدابوو. وختی شێودانان دنیا کش و مات بوو. هەموو ڕۆژێ بابی دەنگوباسی بی بی سی و ئیسرائیل و دەنگی ڕادیۆ کوردستانی بەفیرۆ نەدەدا. تازە دەستیان بۆ نان بردبوو، بابی چاوێکی زۆر مانادار و ئارامی لە چاوی کرد، بەڵام هیچی نەدرکاند.\nزۆڕی پێ سەیر بوو. تۆ بڵێی بابم بە نێوەرۆکی نامەکەی زانیبێ؟! شەرمی کرد و سەری داخست، لە ناکاو ناهید بێ ئەوەی زۆر لە ئاکام و مەبەستی قسەکەی تێ بگا و قورسایی و گرانیی کارەساتەکەی لە درێژخایەندا بۆ ڕوون بێتەوە گوتی: دەڵێن قاسملوویان شەهید کردوە، پاسدار شەهیدان کردوە.\nنازام چۆن بوو دڵی لە وەستان نەکەوت. پێی خۆش بوو مردبا و گوێی لەو قسەیە نەبایە. ڕووی کردە ناهیدی خوشکی و زۆر بەتوندی بەگژی داهات:\n– بێدەنگ بە کەس نازانێ دەڵێی چی؟ هیچ نازانی بۆ قسە دەکەی؟\nناهید زۆر تێک چوو، شڵەژا. فرمیسک بە چاوەکانیدا هاتنە خوارێ. نەی دەزانی بۆ خۆی بگرێ یان بۆ دڵی برینداری براکەی کە ئەوندە بەو هەواڵە تێک چوو.\nبابی بێدەنگیی شکاند، ئاخە هەر سەر لە ئێوارێ هەمووان هەواڵە شووم و تراژیدییەکەیان بیستبوو بەڵام هەستیان بەوە کردبوو ئەگەر ئەو بزانێ زۆر دەشێوێ، بۆیە بێ دەنگییان لێ کردبوو. بابی گوتبووی جاڕی هەواڵەکە بڵاو مەکەنەوە بەشکم خودا بکا هەواڵەکە وەڕاست نەگەرێ، بەڵام مخابن…\nوشک و شڵەژاو… چاوێکی لە ڕوخساری بابی کرد… وردە فرمێسک لەسەر ڕوومەتەکانی بە سەر ڕیشە ماش و برنجییەکەی خوشین… ئاهێکی قوڵی هەڵ کێشا و گوتی: “سەبرت هەبێ، ئیشەڵا ڕاست نییە.\nکورەی لەجۆشی هەناوی دەسووتا و هەڵدەقرچا… گوێی لە قرچەی پشت و بۆنی سووتمانی جەرگی سوتاوی هەموو دایکی شەهیدانی کوردستانە، ئاخر ئەم ڕووداوە پڕ لە ژانە وەک هیچ کام لە کارەساتەکانی مێژوومان نییە، ئەمەیان لە ناسۆری کوشتاری دێرسیم و لەداردانی شێخانی نەهری و پێشەوا و هاواڵانی لە چوارچرا و شۆڕە سوارەکانی فەیزوڵابەگی و کارەساتی قاڕنێ و قەڵاتان، قەرەگۆل، کورەخانەکانی بەیاوا و سنەی خوێناوی و هەڵەبجە و ئەنفالی ڕەش و خیانەتی قەڵای دمدم و هەموو ئەوانە بە سامتر و کاریگەرتر و جەرگبڕترە.\nدە لێگەرێن، دەلێگەرێن با سەر هەڵگرم، سەر هەڵگرم بۆ لای چی وڵات و ڕێکخراوە نامرۆڤەکان و نەتەوە بێ کەرامەتەکان و پارێزەرە بێویژدانەکان و چی کەنیسەی دنیا و پاپی ڕووزەردی کاتۆلیک و ئوسقۆفی گەورەی پروتستان و ئایینە لێڵ تەماوییەکان… دە لێگەرین با قوڕ خست بێ و بۆ سەری شەرمەزاری بێ.\nناهید هەنیسکی دەدا پەشیمان بۆوە وای گوت. بابیان هەستی بە قووڵایی بڕک و ژانی دەکرد. ئەخە بۆخۆیشی کۆشکی هەموو هیواکانی لەسەر قاسملووی بیروباوەڕی هەڵچنیبوو .\nنانەکەی بەجێ هێشت، خۆێ گەیاندە ماڵی هاوسێکەیان زۆر ئاڵۆز و شێواو بوو. بەبێ ئەوەی هیچ بڵێ ڕادیۆکەیان لەبەر دەستی دانا. دەستی دەڵەرزی و گوێی لە ترپەی دڵی خۆی دەبوو. بە ئاسپایی پێچی ڕادیۆکەی ترازاند و موسیقایەکی حەزین و ئاگرین وەک گەرمەشین ئەوندەی دیکە گڕکانی هەناوی بەتین کرد. دەنگی شێربەگی بوو. وشک و بێ سۆز! زۆر خەماوی، ئەو شێربەگییەی گوڕەی دەنگی، دوژمنی وەلەرزە دەخست، ئەوڕۆ ڕۆڕۆیەتی و شین دەگێرێ. شمشاڵەکەی قالە مەڕەش خەماوییە، هەتا تەشقی ئاسمان هەر شین دەگێڕێ…\n“شەهید نەمرە وەکوو شاخ، وەکوو بەفر، وەکوو دەرەخت… شەهید ئاوە تینوێتی زەوی دەشکێنێ… شەهید باڵای بە قەد باڵای کوردستانە”. هەی ڕۆ هەی ڕۆ قەت کەسمان نەما لەبانگی دا. بوو بە سەردەستە شینگێڕی و ئەوانەی لە دەوری هاڵابوون، ژن و پیاو فرمێسکیان دەباراند و ڕۆژی ڕەش کە دەڵێن ئەو ڕۆژە بوو.\nهەموویان دڵخۆشییان دەداوە، دستێک قورسایی خستە سەر شانی، کەسێک بە کوڵی گریانەوە گوتی:” من برای شەهید سەعدوون بارزانم، منیش دڵ بریندارم”.\nجەرگم سەد جار کولاوە، دەستی دە ئەستۆی کرد. بابی گوتی لێی گەرێن دەزانم بە چی ئەهۆەن دەبێتەوە، بۆ خۆم دەیناسم، کوڕی خۆمە، لە خوێنی خۆمە و هەر چی بکات لۆمەی ناکەم. ئاخر هێندی زوڵم و زۆر و ناحەقی دیوە دەزانێ کێمان لەدەست چووە. دەڵێن گیان لە جێیەکی زۆر سەختە دەنا هەر ئەودەمی گیانی دەردەچوو…\nموسیقاکە لە هەموو ڕۆژان دوور و درێژتربوو. تەواو بوونی نەبوو، وەک خەمی ئێمە، بە ئەسپایی دەنگێکی گڕ و خەمناک… هەواڵەکەی پشت ڕاست کردەوە: “زۆر بەداخەوە دوکتور قاسملوو لەگەڵ دوو لە هاوڕێکانی کە بۆ کارباری دیپلۆماسی و سیاسی لە وڵاتی ئوتریش بوون، بەدەستی تیرۆریستەکانی کۆماری ئیسلامی شەهید بوون”.\n“چۆن نەناڵێ ئەو دڵەی پڕ هەستی من؟ چۆن لە ئەژنۆ ببنەوە دوو دەستی من؟” هەرچی دەکرد نە ئەژنۆی لەدوو دەهات نەلەسەر پێ ڕادەوستا. دەستی نەدەچووە کار. ئەو ساڵە هەر ئەو و ناهیدی خوشکی و بابی چووبوونە کورەخانە. چەند ڕۆژێکی پێ چوو، زۆر کەم کەسی دەدواند. بێدەنگی باڵی بەسەر کار و ژیانیدا کێشابوو. بڕیاری کۆتایی دابوو، بەڵام کات و ساتەکە نەگونجاو و ناسک بوو، هەم لە ڕووی دەروونییەوە هەم لە ڕووی کار و دوورە وڵاتییەوە. ئاخر شوێنی کارەکەیان کورەخانەی گوڵپایەگان، شەش کاتژمێر لەولای تاران بوو و نەش دەکرا بابێکی بەتەمەن و خوشکی بە تەنیا لە غەریبایەتی بە تەنیا جێ بێڵێ، بەڵام هێور بوونەوەی ئەو ئاگرەی لە هەناویدا بوو زەحمەت بوو بە وتەکانی قاسملوو نەبێ: “ئێمە لەمێژە بەڵێنمان بە شەهیدان داوە ناگرین، بەڵکوو درێژەدەری ڕێبازیان دەبین… پاشترین پاداش بۆ شەهیدان تەنیا درێژدانی ڕێگەیانە…”\nئەو پەیامە بۆ ئەو چرای ڕێگای خەبات و سەبووریی خەمەکانی بوو. بابی زۆر باش بە بریار و بەڵێنی ناخی دەزانی، بۆیە بۆ یەک جاریش نە سەرکۆنەی کرد و نە ڕووی لێ گرژ کرد، بگرە هاوخەم و هاندەر و هاوبیر و ڕێنوێنیشی بوو. ڕۆژیک بە ئارامی و لەسەرخۆیی پێی گوت:” ڕۆڵە گیان، کوڕم! دەزانم کارەساتەکە چەندە قورس و بەژان و زەحمەتە بەڵام هیچ ناکرێ. ئەوەی بەسەر ئێمەهات هەر خوا دەزانێ چەندە ناخۆشە. ڕۆڵەم گەردنت ئازا بێ گلەییم لێت نییە ئەوە خەرجیی ڕێ”. بیست هەزار تمەنی لە پێش دانا و گوتی:” کەی پێت باش بوو برۆ بۆ نێو کوڕەکان، خەمی ئێمەت نەبێ خوا یارت بێ، بەڵام کوڕم ناسر ئاگاداری خۆت بە”.\nتاگی بابەت: ئارام گرتن لای "کوڕەکان"


سینەما بە كوردی: سێهەمین کەناری ڕوبار\nباوکم زۆر جدی بوو سەبارەت بە بەلەمەکە. دەبوو بە تایبەت لە داری میمۆسا (داری گوڵی هاوریشم)* بۆیان ساز کردبا. دەبوو قایم با، هێندە قایم کە بەرگەی بیست ساڵی گرتبا هێندە بەرین با کە تەنیا جێگای کەسێک ببێتەوە. دایکم زۆر نیگەرانی ئەم مەسەلەیه بوو. ئاخۆ ئەوە مێردی وی بوو وا لە ناکاو دەیویست ببێ بە ماسی‌گر؟ یان ڕاوچی؟ باوکم هیچی نەدەگوت. ماڵی ئێمە کەمتر لە مایلێک لە ڕووبارەکە دوور بوو. ڕوبارەکە لە لای ماڵی ئێمە قووڵ دەبۆوە. بێ دەنگ، مەنگ و بەرین، هێندە بەرین کە ئەو بەری ڕوبارەکە دیار نەبوو.\nقەت ئەو ڕۆژەم لە بیر ناچێ کە بەلەمەکەیان هێنا. باوکم نە کەیف خۆش بوو و نە هیچ هەستێکی تری ده‌ر‌بڕی. وەک هەمیشە کڵاوەکەی لە سەر کرد و ماڵ ئاوایی لێ کردین. خواردەمەنی لە گەڵ خۆی نەبرد، نە خواردەمەنی و نە هیچ کەرەستەیەکی تر. ئێمە چاوەڕوان بووین دایکمان بیکا بە شەڕ و هەڵڵاو گرمە، بەڵام هیچی نەکرد. سپی هەڵگەڕابوو، لێوی گەست و تەنیا گوتی:\nئەگەر دەڕۆی، بڕۆ و قەت مەگەڕێوە."\nباوکم هیچ وەڵامێکی نەداوە. بە ئارامی سەیری کردم و تێی گەیاندم کە بەڕێ کەم. ترسام دایکم لێم تووڕە بێ، بەڵام بە خۆشیەوە بە دوای باوکم کەوتم. بە یەکەوە بەرەو ڕووبارەکە ڕۆیشتین. هەستم بە بوێری و شادمانی کرد. گوتم:\n"باوکە منیش لە گەڵ خۆت دەبەی؟"\nتەنیا سەیری کردم. لە دڵ‌دا دوعای بە خێری بۆ کردم و بە ئاماژەی سەر پێی گوتم بگەڕێمەوە. وام نواند کە گەرەکمە بگەڕێمەوە بەڵام هەر کە ڕووی وەرسووڕاند لە پشت دارەکان خۆم شاردەوە تا سەیری کەم. باوکم چووە ناو بەلەمەکە و دوور بۆوە. سێبەرەکەی وەک تیمساحێک بە سەر ئاوەکەدا کشا، بێ دەنگ و درێژ.\nباوکم نەگەڕاوە. نەگەڕاوەو لە ڕاستی‌دا نەچوو بۆ هیچ شوێنێک. هەر لەو دەور و پشتە لە سەر ئاو مایەوەو لە سەر ڕووبارەکە لە هات و چوو دابوو. هەموو کەس ترسابوو. ئەو شتەی پێشتر قەت ڕووی نەدابوو، ئەوەی نەدەبوو قەت ڕووی دابا، دەقەوما. خزمەکانمان، جیران و دۆست و ئاشناکانمان هاتن بۆ ئەوەی لە سەر ئەو ڕووداوە لە گەڵ دایکم بدوێن.\nدایکم شەرمی دەکرد. هەندێک قسەی کرد و هەوڵی دا ئارام و خوێن سارد بێ. وەک ئەنجام، لانی کەم هەموو کەس بیری لەوە کردەوە (بیریان کردەوە بەڵام کەس نەیوت) کە باوکم شێت بووە. لە بەرامبەردا چەند کەس باسیان لەوە کرد کە باوکم خەریکە بەڵێنێک بە جێ دێنێ کە بە خوداو پیاوچاکانی داوە. یان ڕەنگە نەخوشیەکی قورسی هەبێ. ڕەنگە گول بووبێ و لە بەر خاتری بنەماڵەکەی ڕۆیشتووەو لە هەمان کات‌دا هەوڵ دەدا لێیان نیزیک بێ.\nئەو کەسانەی لە سەر ڕووبارەکە لە هات و چۆ دابوون و ئەو خەڵکەی لە دم ڕووبارەکە دەژیان باسیان کردبوو کە باوکم نە بە شەو و نە بە ڕۆژ قەت پێی لە سەر زەوی دانەنابۆوە. بە دەوری ڕوبارەکە لە خولانەوەدا بوو، تەنیا و تەریک و بێ ئیرادە، وەک گەمیەکی تێک شکاو. دایکم و خزمەکانمان هاوڕا بوون لە سەر ئەوەی ئەو خواردەنەی پێی بوو تەواو دەبێ و ڕوبارەکە بە جێ دێڵێ و سەفەر دەکا بۆ شوێنێکی تر. (شوێنێك لانی کەم مرۆڤ بتوانێ ڕێزی لێ بگرێ.) یاخود تۆبە دەکاو دەگەڕێتەوە بۆ ماڵ.\nئەوان زۆر لە ڕاستی دوور بوون. باوکم سەرچاوەیەکی شاراوەی هەبوو بۆ دابین کردنی بژیوی رۆژانه. من هەموو ڕۆژێک خواردەمەنیم بۆ دەدزی و بۆم دەبرد. یەکەم شەو دوای ئەوەی بە جێی هێشتین، هەموومان بە یەکەوە لە کەنار ڕووبارەکە ئاگرمان کردەوەو دوعامان کرد و بانگمان لێ کرد. من لە قووڵایی دڵەوە پەڕێشان و خەمگین بووم، هەستم دەکرد دەبێ کارێک بکەم. ڕۆژی دواتر بەرەو ڕوبارەکە ڕۆیشتم و نانێک و چه‌ند مۆزێک و هەندێکیش شەکری قاوەیی نەکوڵاوم بۆ برد. بێ سەبرانە ماوەیەکی درێژ چاوەڕوان بووم. پاشان بەلەمەکەم دیت. تەنیا و دوور، بە ئارامی وەک وەی هەست بە تێپه‌ڕبوونی نەکرێ بە سەر نەرمایی ئاوی ڕوبارەکەدا دەڕۆیشت. باوکم لە بەلەمەکەدا دانیشتبوو. منی بینی بەڵام نە ڕووی وەرسووڕاندو نە لە جێی خۆی بزوت. خواردەمەنیەکەم نیشان دا و پاشان لە ناو کونی گاشەبەردێکی کەنار ڕوبارەکە شاردەمەوە. لە وێ لە دەست ئاژه‌ڵ و باران و تەڕبوون لە ئەمان دابوو. هەموو ڕۆژێ ئەو کارەم دەکرد. هەر چەند بڕوام نەدەکرد بەڵام پاشان بۆم ئاشکرا بوو؛ دایکم دەیزانی خەریک بە چیم و بە ئانقەست خواردەمەنیەکانی لە بەر دەست دادەنا تا من بتوانم بە ئاسانی بیان دزم. دایکم بە دەیان هەستی شاراوەی هەبوو کە قەت لای کەس نەیدرکاندبوون.\nدایکم ناردی لە دوای براکەی تا بۆ کاروباری مه‌زرا و کاسبی یارمەتیمان بدا. لە بەر وەی کاتێکی زۆرمان بە فیڕۆ دابوو، دایکم مامۆستای تایبەتی بۆ گرتبووین تا لە ماڵێ یارمەتیمان بدا بۆ فێر بوونی دەرسەکانمان. ڕۆژێک لە سەر داوای دایکم، قەشە جلەکانی لە بەر کرد و چوو بۆ دم ڕوبار تا شەیتان و جندۆکەکان لە باوکم دوور کاتەوە. قەشە هاواری کرد و گوتی باوکم بەڵێنی داوە دەست لەو ناپاکی و ناپیرۆزیەی دەروونی خۆی هەڵنەگرێ. ڕۆژێکی‌تر دایکم دوو سەربازی ڕەوانە کرد تا بچن و بیترسێنن. هیچ کامیان سودیان نەبوو. باوکم زۆر دوور ڕۆیشتبوو. جاری وایە هێندە دوور دەبۆوە کە بە سەختی دەبینرا. سەبارەت بەم مەسەلە قەت وەڵامی کەسی نەدایەوەو تەنانەت کەس نەیتوانی لێی نزیک بێتەوە. کاتێک چەند ڕۆژنامەوان هاتن بۆ دم ڕوبارەکەو ویستیان وێنەی لێ بگرن، بەلەمەکەی بەرەو ئەو لای ڕۆبارەکە لێخوڕی و کەوتە ناو زه‌لکاوه‌کانه‌وه، جێگەیەک کە بۆ خۆی وەک بەری دەستی پێی دەزانی و خەڵکی تر زۆر زوو تێیدا ون دەبوون. ئەو لە شوێنە شاراوەو پڕ پێچ و خەمەکەی خۆی هەستی بە ئاسایش دەکرد. ئەو شوێنەی کە چەندین مایل بەرین بوو و بە گەڵا و لق و پۆپی داران حەشار درابوو.\nئێمە دەبوو بە بیرۆکەی باوکم لە مەڕ بە جێ نەهێشتنی ڕوبارەکە رابێین. دەبوو خووی پێ بگرین بەڵام، نەماندەتوانی. قەت نەمانتوانی خووی پێ بگرین. پێم وایە من تەنیا کەسێک بووم کە تا ئاستێک تێگەیشتبووم باوکمان چی دەوێ و چی ناوێ. بەڵام تەنیا شتێک کە قەت نەمتوانی لێی تێ بگەم ئەوە بوو کە چۆن دەتوانێ باری ئەو هەموو ئازار و دژواریە لە کۆڵ نێ. بە شەو و بە ڕۆژ، بە تاو و بە باران، لە گەرما و لە سەرمای ترسێنەری بەرەبەیانی زستانان، بە کڵاوە کۆنەکەی سەرێوەو جل و بەرگێکی کەم لە بەردا، حەوتوو لە دوای حەوتوو، مانگ لە دوای مانگ، ساڵ بە دوای ساڵ، نائاگا و بێ خەبەر لە ژیان، ڕووەو پوچی و بێ هوودەیی دەڕویشت. قەت پێی لە سەر زەوی دانەنایەوە. قەت ڕووی لە هیچ دوڕگەو کەنارێک نەکردەوە. بێ گومان هەندێک جار بەلەمەکەی لە جێگەیەکی شاراوە ڕادەگرت و دەیبەستەوە. ڕەنگە لە دوڕگەیەک، ئەویش تەنیا بۆ ئەوەی سه‌رخه‌وێک بشکێنێ. قەت ئاگری نەکردەوە، تەنانەت قەت شەمچەشی هەڵنەکرد. چراشی پێ نەبوو. تەنیا بۆ زیندوو مانەوە بەشێکی کەم لەو خواردەمەنیەی هەڵدەگرت وا من لە ناو کونی گاشەبەردەکە دەمشاردەوە.\nتۆ بڵەی تەندروستی چۆن بووبێ. دەبێ وزەی بەردەوامی بۆ بەکار هێنانی بێڵەکان و ئاژۆتنی بەلەمەکە لە کوێ هێنابێ؟ تۆ بڵەی چی کردبێ لە گەڵ ئەو سێڵاوانەی هەموو ساڵێ دێن. ئەو کاتەی کە ڕوبارەکە دەکەوێتە خرۆش و هەموو شتێک ڕادەماڵێ و لە گەڵ خۆی دەیبا؛ لق و پۆپی گەڵای داران، لەشی مردووی ئاژەڵەکان و سەدان شتی مەترسی داری تر. تۆ بڵەی ئەو شتانە ڕوبەڕووی بەڵەمەکە بووبنەوە؟\nئەو قەت لە گەڵ هیچ ڕوحێکی زیندوو نەدواو ئێمەش قەت باسی ئەومان نەکرد. ئێمە تەنیا بیرمان کردەوە. نا، ئێمە قەت نەمانتوانی باوکمان لە بیر بەرینەوە. ئەگەر بۆ چرکەیەکیش وا دیار بووبێ کە ئەومان لە بیر چۆتەوە، تەنیا سوکناییەکی کاتی بووە کە زۆر بە لەز ڕەوشە ترسناکەکەی خۆمانی بە بیر هێناوینەوە.\nخوشکم زەماوەندی کرد بەڵام دایکم نەیویست شایی بۆ بگرێ. زۆر دڵتەزێن بوو بۆ ئێمە. هەموو جارێ کاتێک چێشتێکی خۆشمان دەخوارد، بیرمان لەو دەکردەوە. هەر ئەو جۆرەی لە ناو پێخەفە گەرم و نەرمەکەمان‌دا هەر لە بیری ئەو دابووین کە لە ناو شەوە سارد و تۆفانیەکان‌دا تەنیا و بێ پشتیوان، لە هەوڵی ڕزگار کردنی بەلەمەکەی دابوو. ڕەنگە ئێستا و لە داهاتوودا کەسانێک بڵێن هەر دێ و من زیاتر و زیاتر لە باوکم دەچم. بەڵام من دەمزانی ئێستا سەر و ڕدێن و پرچی زۆر ئاڵۆز بووە و نینۆکەکانی درێژ بوون. وەک کەسێکی نەخۆش و لاواز دەهاتە بەر چاوم، کەسێکی ڕەش هەڵگەڕاو بە سەر و ڕدێنێکی زۆر کە بە تاوێ سوتاوە. کەسێکی بێ جل و بەرگ و ڕووت سەرەڕای ئەوەی بۆ خۆم جار جار جل و بەرگم بۆ دەبرد.\nوا دیار بوو بە هیچ شێوەیەک ئێمەی بۆ گرینگ نیە. بەڵام من هەستم بە میهرەبانی و ڕیز لە بەرامبەری‌دا دەکرد. هەر کات بۆ ئەنجام دانی کارێکی باش پێیان هەڵدەگوتم، من دەمگوت:\n"باوکم فێری کردم ئاوا بم."\nئه‌وه‌ی ڕاستی بێ ئاوا نەبوو. ئەم قسەی من جۆرێک ڕاست گۆیی بوو لە درۆ. هەر وەک وتم وا دیار بوو باوکم گرینگی بە ئێمە نادات. ئەی کە واتە بۆ هەر لە دەور و بەری ئێمە دەمایەوە؟ بۆ نەدەچوو بۆ لای خوار یان ژووری ڕوبارەکە؟ یان شوێنێک نە ئەو ئێمە ببینێ و نە ئێمە ئەو ببینین؟ تەنیا ئەو وەڵامی ئەو پرسیارە دەزانێ.\nخوشکم کوڕی بوو. پێداگر بوو لە سەر ئەوەی نەوەکەی نیشانی باوکم بدا. لە ڕۆژێکی خۆش‌دا هەموومان بە یەکەوە چووین بۆ دەم ڕوبارەکە. خوشکم جلی سپی بووکێنی لە بەر کردبوو و مناڵەکەی بەرز لە سەر دەستی ڕاگرتبوو. مێردەکەی سێبەری بۆ ساز کردبوون تا تاو لێیان نەدا. ئێمە بانگی باوکمان دەکرد و چاوەڕوان بووین. خۆی نیشان نەدا. خوشکم گریا. ئێمە هەموومان لە باوەشی یەکدا گریاین.\nخوشکم و مێردەکەی، ماڵەکەیان بۆ شوێنێکی دوور گوێستەوە. براکەم چوو لە شار بژی. زەمان گۆڕانی بە سەر هات. بە لەزێکی هەمیشەیی کە مرۆڤ قەت هەستی پێ ناکا. سەرئەنجام دایکیشم ڕۆیشت، پیر بوو، ڕۆیشت لە گەڵ کچەکەی بژی. تەنیا من بە جێ مام. بەجێ ماو! قەت نەمتوانی بیر لە زەماوەند بکەمەوە. من بە هەندێک شت و مەک و کەرەستەی ژیان لە وێ مامەوە. باوکم سەرگەردان و تەنیا و تەریک لە سەر ڕوبارەکە بوو و پێویستی بە من بوو. دەمزانی پێویستی بە منە، هەر چەند تەنانەت قەت پێی نەگوتم بۆ وا دەکا. لە بیرمە بە ئاشکرا و پێداگریی ڕای خەڵکم لە سەر ئەم کارەی باوکم پرسیبوو، وتیان بیستوویانە باوکم هەموو شتێکی بۆ ئەم پیاوە شی کردۆتەوە کە بەلەمەکەی بۆ ساز کردووە. بەڵام ئێستا ئیتر ئەو پیاوەش مردووە و کەس هیچ شتێکی نازانێ. ئیستا ئیتر کەس هیچ شتێکی لە بیر نەماوە. تەنیا چەند گەمژە دەدوان و دەیان وت کاتێک بارانە بە خوڕ و بەردەوامەکان دەستیان بە بارین کرد، باوکم وەک نوح لێزان و بە فکر بوو. لە بەر ئەوەی پێش بینی تۆفانێکی تری کردبوو ئەم بەلەمەی بە دروست کردن دا. وەک خه‌ونێکی ئاڵۆز لەبیرمە کە خەڵک وایان دەگوت. هەر چی بێ، من باوکم مەحکووم یان شەرمەزار ناکەم بۆ ئەو کارەی دەیکرد. مووی سەرم بەرەو ماش و برینجی دەچوو.\nمن تەنیا وشەی خەمناک و دڵتەزێنم بۆ وتن پێیە. خراپیم چی بوو؟ گەورەترین تاوانم چی بوو؟ باوکم هەمیشە لێم دوورە و "نەبوونی ئەو" لە گەڵ منە. وە ڕوبارەکە، ڕوبارەکە هەمیشە خەریکە خۆی تازە دەکاتەوە. ڕوبارەکە، هەمیشە... . خەریک بوو پیر دەبووم و ئێش و ژانی پیریم دەستی پێ دەکرد. سەردەمێکی دوور و درێژ کە بە ئەستەم تێپەڕ دەبێ. نەخوشی و دڵە‌کوتە و نیگەرانی دەستیان بە هێرش کردبوو. تووشی ڕۆماتیسمێکی بە ئازار ببووم. ئەی ئەو؟ بۆ، بۆ ئەو کارەی دەکرد؟ دەبێ ئازارێکی ترسێنەری هەبێ. زۆر پیر ببوو. ڕۆژێک لە کاتی بێ هێزی و پیری‌دا، دەبێ لێگەڕێ بەلەمەکە نوقم بێ. یان دەبوو لێگەڕێ خرۆشی ئاوەکە ژێر و ژووری پێ بکا تا دەیگەیەنێ بە تاڤگەیەک و له ئاکام دا لە ناو پەڕێشانی و خرۆشی تاڤگەدا لە ناو بچێ. ئەم بیرۆکەیە زەختی دەخستە سەر دڵم. ئەو لە دەور و بەری من بوو و منیش بۆ هەمیشە ئارامی و ئاسایشم لێ ون ببوو. تاوانی من چ بوو؟ نازانم. ئێشی من برینێکی کراوەیە لە دەروونم دا دێت و دەچێ. ڕەنگە ئەگەر شتەکان جیاواز بان هەموو شتێکم دەزانی. ڕەنگە ئەو کات هەستم دەکرد چ شتێک هەڵە بووە.\nهەر لێی گەڕێین. ئاخۆ شێت ببووم؟ نا، لە ماڵی ئێمە قەت باس لەم وشەیە نەکرابوو، قەت لەو هەموو ساڵەدا کەس بە کەسی نەوت شێت. ڕەنگە لە بەر ئەوەی یان کەس شێت نەبوو یان هەموومان شێت بووین. تەنیا کارێک کە کردم ئەوە بوو چووم بۆ دم ڕووبارەکە و دەسماڵێکم ڕاوەشاند. ئاوا زیاتر شیمانەی ئەوە هەبوو بمبینێ. تەواو لە ژێر فەرمانی خۆم دابووم. چاوەڕوان بووم. لە ئاکام‌دا، لە دوورەوە دەرکەوت. هێدی هێدی لێم نزیک بۆوە. جەستەیەکی سەرسووڕهێنەر و لێڵ لە سەر بەلەمەکە دانیشتبوو. چەند جار بانگم کرد و هەموو ئەو شتانەم وت وا بە ساڵان بوو لە دڵم‌دا بوون. هەموویانم شی کردەوە بۆ ئەوەی ئەرکی خۆم بە جێ هێنابێ. تا ئەو جێگەیەی توانیم هەموو شتێکم بە دەنگی به‌رز گوت:\n"باوکە، بە ڕادەی پێویست لە وێ بووی. تو پیر بووی، بگەڕێوە، ناچار نی چیتر ئەم کارە بکەی... بگەڕێوە. ئەو جار من دەڕۆم. هەر ئێستا، ئەگەر پێت خۆشە. دەنا هەر کاتێک پێت خۆشە من دێمە سەر بەلەمەکە و جێگەی تۆ دەگرمه‌وه."\nکاتێ ئەمەم دەگوت دڵم بە توندی لێی دەدا.\nگوێی لێم بوو. هەستایە سەر پێ. بە بێڵەکانی هەندێک بەلەمەکەی سووڕاندو بەلەمەکەی بۆ لای من بەڕێ کرد. پێشنیارەکەی منی پەسند کردبوو. لە پڕ لەرزام. لە دڵەوە لەرزام. دەستی لێ هەڵێنام و دوای ساڵەهای ساڵ بۆ یەکەم جار ڕای وەشاند. من نەمتوانی... ترسام، زەندەقم چوو. هەڵاتم، شێتانە هەڵاتم. ئەویش دەتگوت لە وڵاتێکی تر هاتووە. من داوای لێ بوردنم لێدەکرد، لەبەری پاڕامەوە کە بمبەخشێ، لە بەری دەپاڕامەوە.\nمن هەستێکی ساردی ترسناکم تەجرەبە کرد کە لە ترسێکی کوشەندەوە دەهات. نەخۆش کەوتم. دوای ئەمە قەت نە کەس بینی و نە هیچ کەس هیچ شتێکی سەبارەت بەو بیست. ئاخۆ من پیاوم دوای ئەم شکستە؟ من ئەو شتەم کە قەت نابێ مرۆڤ وا ببێ. من ئەو شتەم کە دەبێ بێدەنگ بێ. دەزانم تازە زۆر درەنگە. من دەبێ لە بیاوان و دەشتە بێ ناو و نیشانەکانی ژیانی خۆم سەر کەم. لەوەی دەترسم ناچار بم ژیانم کورت کەمەوە. بەڵام کاتێک مەرگ بگاتێ، دەمهەوێ لە سەر بەلەمێکی بچووکم دابنێن و بمخەنە سەر ئەو ئاوە ئەبەدی و هەمیشەییە، لە نێوان کەنارە دوور و درێژەکان‌دا... من لە خوار ڕوبارەکە، ون بوو لە ناو ڕوبارەکە، لە ناو ڕوبارەکە، ڕوبارەکە...


دۆزینەوەی سەرچاوە: "موو" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nڕووبەری پێکھاتەی موو\nموو یان تووک (بۆ سەر: قژ یان پرچ)، (بۆ ئەندامی زاوزێ: بەرەتووک)، بەشێکە، ڕواوە لە ئێپیدێرم (چینی دەرەوەی پێست) لە گوانداراندا. یەکێک لە سەرەکیترین تایبەتمەندییەکانی گوانداران ھەبوونی مووە لەسەر جەستەیان، ھەرچەند ھەندێکیان لە قۆناغگەلی ژیانیاندا موویان نییە. بە کەسێک وا موو زوربەی لەشی دەگرێتەوە واتە مووی زوری ھەیە «تووکن»یان «تیسکن» ئەوترێ.[ژێدەر پێویستە]\nمووە ئاندڕۆژێنیەکانی پیاو و ژن[ژێدەر پێویستە]\nلێکۆڵینەوەکان دەریان خستووە کە مرۆڤ، ٣٫٣ ملیۆن ساڵ پێش ئەو مووانەی ھەڵوەریوە کە جەستەی داپۆشیوە.\nھەموو ڕووبەری پێستی سەر لە دەوروبەری ٥٠٠ سەنتیمەتر دووجادا دایە، کە دەبێتە نزیکەی ٢٠٠ تاڵە موو لە ھەر سەنتیمەترێکدا. بە یەکەی ژماردنی قژەسەر دەڵێن گڕافت. ھەر گڕافتێک لە چەندین تاڵە قژ پێکھاتووە کە ڕیشەکەیان بە یەکەوە پێوەندیان ھەیە.\n^ "ماڵپەڕی ڕاگەیاندنی دکتۆر عەلی وەفایی (فارسی)". Archived from the original on ١٣ی نیسانی ٢٠١٢. Retrieved ١٠ی نیسانی ٢٠١٢. Check date values in: |access-date=, |archive-date= (help) ١٣ی نیسانی ٢٠١٢ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=موو&oldid=843751»\nئەم پەڕەیە دواجار لە ٠٩:٠١ی ٢٢ی ئەیلوولی ٢٠٢١ نوێ کراوەتەوە.


بەربژێرە جێ پەسەندەکانی ڕێژیم بۆ پرۆپاگەندەی ھەڵبژاردن ھەموو سنوورەکانی بێ‌ئەخلاقیان بڕیوە\n10:46 - 1 رەشەمه 2719\nبەربژێرەکانی ڕێژیم بە دانانی فیلمی پڕ لە درۆ و چەواشەکاری هەوڵ دەدەن پشتیوانیی خەڵک بۆ خۆیان دەستەبەر بکەن .\n"مۆحسێن بیگلەری" نوێنەری ڕێژیم لە شارەکانی سەقز و بانە بە دانانی کلیپێکی ویدیۆیی ئیدعای کردووە کە چەند کەسێک لە مامۆستایانی ئایینیی شاری سەقز پشتیوانیان لە ناوبراو کردووە .\nبیگلەری کە مۆرەیەکی گەندەڵی ڕێژیمە لە کاتی بانگەشەکانی لە ڕۆژانی ڕابردودا لەلایەن خەڵکی شارەکانی سەقز و بانەوە هێرشی کرایە سەر. چەندین جار خەڵک بە هووراکێشان و دروشمدان قسەکانیان پێ بڕی کە ناوبراو ناچار بوو شوێنی قسەکردنەکە بەجێ بهێڵێت .\nخەڵک پۆستێر و تراکتەکانی بیگلەری و تەواوی چڵکاوخۆرانی دیکەیان لەم دوو شارە ئاگر تێبەرداوە یان دڕیویانە و لەژێر پێیان ناوە .\n"مۆحسێن بیگلەری" بۆ کڕینەوەی ئابڕوی خۆی کەڵکی لە فیلمە کۆنەکان وەرگرتووە و بە شێوازێکی پڕ لە فێڵ دەیهەوێ کەسانی دیکە بەدناو بکات .\nبیگلەری چەند ڕۆژ لەمەوبەر بۆ بانگەشەی هەڵبژاردن چووبووە مزگەوتی "فەخری ڕازی" لە شەقامی ٣٢ میتریی سەقز و فیلمیان لە مزگەوت و مامۆستای مزگەوتەکە کە کەسێکە بەناوی مامۆستا مەلا "مەجید قادرپەنا" هەڵگرتووە دواتر لە کلیپێکی ویدیۆیی پڕ لە درۆدا ئیدعای کردووە کە ئەو مامۆستایه پاڵپشتیی لە ناوبراو کردووە .\nئێوارەی ڕۆژی چوارشەممە ڕێکەوتی ٣٠ی ڕێبەندان مامۆستا مەلا مەجید وێڕای مەحکوومکردنی ئەو کردەوە بێ ئەخلاقانەی بیگلەری لە لێدوانێکی پوخت و ڕێک و پێکدا وتوویەتی: "من وەک مامۆستای ئەم مزگەوتە تەنیا میوانداریی بیگلەریم کردووە". مەلا مەجید وتوویەتی: "نە دەنگ بە بیگلەری دەدا و نە بە هیچکام لە پاڵێوراوانی دیکە".\nئەو مامۆستا ئایینییە داوای کرد کە خەڵک لە سەر ئەو فیلمە پڕ لە درۆ و چەواشەکاریە کە دارودەستەی موحسین بیگلەری بڵاویان کردووەتەوە حیساب نەکەن و فریوی هیچکام لە پاڵێوراوان نەخۆن .


کونجرینی : چۆن لەنەشتەرگەریی ئەژنۆکانم ڕزگارم بوو . – WTARIKURD\nماوەی سێ ساڵ دەبێت ئازارێکی پچووک لەسەر ئەژنۆکانم پەیدا بووە ، تا کارگەیشتە ئەوەی دووساڵ لەمەو بەر زیادی کرد . بەپێی سیستەمی وڵاتی سویسرا هەر خێزان و کەسێک دکتۆری ماڵەوەیان هەیە لەگەڕەکەکەیان . لەپاش ئەوەی بۆ ئازاریی قاچەکانم سەردانی دکتۆرەکەم کرد ، ئەویش هەندێک دەرمانی بۆ نوسیم لەگەڵ کرێمێک بۆ کەمکردنەوەی ئازارەکەی ، بەڵام ئەمە کاتی بوو ، چارەسەریی تا سەر نەبوو .\nلەسەر کارەکەم پلیکانەو لیفت ( مەسعەد ) هەیە . هەرچی لیفتەکەیە بۆ خەڵکانی کەمتوانا بەسەر پلیکانەو لەگەڵ کەلوپەل بردن و هێنان ، بەکار دێت . ڕۆژێکیان لەنیوەی پلیکانەکان ئازارێکی زۆر هاتە ئەژنۆی چەپم و ووردە وردە زیادی کرد ، بەناچاریی تەرمینم لە دکتۆر وەرگرت ، تا چوونم بۆ لای دکتۆر بۆ بەیانی ئەژنۆکەی تریشم وردە ئازاریی تێکەوت . دکتۆری ماڵەوە تەرمینی بۆ دکتۆری تایبەت بەئێسقان و تیشکی بۆ وەرگرتم ، تا سەرەی دکتۆرە تایبەتەکەم بەرکەوت چەند ڕۆژێکی خایەند . بەڵام ئازاریی قاچەکانم گەیشتە ئەو ئاستەی ، کە بەئاسانی نەتوانم بڕۆم و توانای کاریشم نەما . کاتێک ڕۆیشتم بۆلای دکتۆر بەیانییەکەی سەرەی تیشکەفۆتۆم هەبوو ، لەوێ تەواو بووم بۆ دوا نیوەڕۆکەی گەیشتمە لای دکتۆریی تایبەت بە ئێسک .\nکاتێک چووم بۆ لای دکتۆر ، دکتۆر دەستیکرد بە شیکاری نەخۆشییەکەم لەسەر تیشکەفۆتۆکە . هەیکەلێکی ئێسکی مرۆڤێک لەسوچێکی ژورەکەی هەبوو ، لەسەر ئەو هەیکەلە ئاوها شیکاری بۆ قاچەکانم کردو وتی : ئەمە هەیکەلی ئیسکی هەموو مرۆڤێک ئاوهایە ، تەنها لە ڕووی ئەستوریی و درێژیی و پانییەوە جیاوازن ، بەڵام هەموویان بەم شێوەن ، ئێسکەکان تەنها بەستگەی جوڵێنەری لەخۆگرتووە ، گەر لەڕاگرەکەی بکەیتەوە دەکەوێتە خوارەوە هیچ خۆی ناگرێت .\nدوایی پێی وتم ئەم هەیکەلە جوداییەکەی لەمن و تۆ ، خوێن و گۆشت و ماسولکەکانە . ئەوەی گرنگە دەبێت ئێمە قسە لەسەر ماسولکە بکەین ، تۆ سەیر بکە ! لەتیشکەفۆتۆکەتدا ئازارەکەت تەنها لەسەر نەبوونی هێزی ماسولکەکانتا ، بەهۆی لاوازی و کەم هێزی ماسولکەکانت ، هەردوو ئێسکە گەورەی سەروخوار دەچنە سەریەک و دەبنە هۆی ئازارێکی زۆر ، مرۆڤێکی بەهێز لەچاو مرۆڤێکی بێهێز ، بەهێزیی و بێهێزیی ماسولکەکانییەتی . کاتێک مرۆڤێک ناتوانێت کێشێکی زۆر هەڵبگرێت ، ئەوە ماسولکەکانی باش ئاکتیڤ نەکردووە ، ئەوەی دەتوانێت کێشی زۆر هەڵبگرێت ئەوە ماندو بووە بەبەهێزی ماسولکەکانییەوە .\nدەبێت تۆ ماسولکەکانت بەهێز بکەیت ، دەنا ئێسکەکانت زۆر لەسەر یەک بمێننەوە هەم ئازارەکەت زۆر دەبێت ، هەم دەبێت نەشتەرگەریت بۆ بکەین .\nمنیش وتم : دکتۆر ڕۆژانە چەند سەعاتێک پچڕ پچر بەپێ دەڕۆم ، ئەویش وتی : ئەوە چارەسەر نییە و هیچ لە ئازارەکەت کەم ناکاتەوە ، دەکرێت بە پایسکیل بڕۆیت ، چونکە ڕۆیشتنی یەک سەعات پایسکیل لەبەرامبەر چەند 100 سەعاتێک بەڕۆیشتینی نۆرماڵە ، ئەوەی ڕۆژانە تۆ باسی دەکەیت . پێویستە تۆ بەردەوام ڕۆژانە لەسەعاتێک پایسکیل کەمتر لێنەخوڕیت و لەئێستاشدا دەتنێرم بۆ تەرەپی .\nمن ماوەی ١٣ ساڵ بوو لەوڵاتی سویسرا بووم ، لەو ماوەدا چەند جارێک پایسکیلم بەکاری هێناوە ، بەڵام خاوەن پایسکیل نەبووبووم و نەشم کرد بوو بەخوو ، تا ڕۆژانە یان لەمانگێکدا چەند ڕۆژێک پایسکیل بۆهاتوچۆ بەکار بهێنم .\nلە دوای بەکارهێنانی پایسکیل ئازارەکەم نەماوەو لەئێستادا هیچ ئازارێکی قاچم نییەو لەوەش دەچێت ، گەر بەردەوام بم لەسەر لێخوڕینی پایسکیل پێویستم بە دکتۆر نەبێت . بەداخەوە پاش ساڵێک زیاتر تیپەڕبوونم لەبەکارهێنانی پایسکیل ، دکتۆری تایبەتی ئێسک ـ دکتۆر ڕۆناڵد خانەنشین بوو .\nبەکارهێنانی پایسکیل ، کۆمەڵێک سودی گرنگی هەیە ، جگە لە تەندروستییەکەی بۆ ئەو کەسەی بەکاریی دێنیت ، ژینگەی وڵات دەپارێزێت و لەڕووی ئابورییەوە سود مەندە . کۆمەڵگایەک ڕابهێنرێت لەسەر ئەوەی خوازیاری لێخوڕینی پایسکیل بن ، دەبێت سیستەمێک کاری لەسەر بکات .\nمن وەک ئەوەی لەوڵاتی سویسرام ، ئەم خاڵانە جێبەجێکراوە بۆئەوەی کۆمەڵگا لەگەڵ لێخوڕینی پایسکیلدا رابێت .\n1 – لەکۆی سەنتەرو تەرمیناڵی شەمەندەفەرو پاس و مارکێتەکان و بەردەرگای ماڵەکان بەپێی سیستەم دەبێت شوێنی ڕاگرتنی پایسکیل بوونی هەبێت .\n2 – لەسویسرا تەواوی شارو دێهاتەکان و ڕێگای نێوەندی شارو لادێ ، شەقامی هاتوچۆی تایبەت بەپایسکیل هەیە . واتا هەموو کەس دەتوانێت زۆربەی سویسرا بەپایسکیل بگەرێت .\n3 – خوێندکار لە پۆلی پێنجی بنەڕەتییەوە کاتێک دەچێت بۆ پۆلی شەش ( کوڕ و کچ ) ، دەبێت مۆڵەتی پایسکیل لێخوڕینی هەبێت ، مۆڵەتەکەش دوو پۆلیسی شارەزاو ڕاهاتوو بە یاسای لێخوڕینی پایسکیل پێش و پاشی خوێندکارەکانی پۆلێک دەکەون و ، تەواوی شیکاری هاتوچۆی سەرشەقامەکان بۆ خوێندکارەکان شیدەکاتەوەو لادان و ئەگەری ڕووداوەکان بە پایسکیل بۆیان باسدەکات و ، هەروەها سودەکانی بەکارهێنانی پایسکیلیش ، ئەوە جگە لەوەی مامۆستاکان لە خوێندنگاکان بە دورودرێژی سودەکانی بەکارهێنانی پایسکیل وەک وانەیەک بەخوێندکارەکان دەڵێنەوە .\n4 – ڕۆشنبیری لەسەر لێخوڕینی پایسکیل بەهۆی سەنتراڵە مەدەنییەکانەوە ، دەربارەی پاراستنی ژینگە ، سودگەیاندنی ئابوری ، سودگەیناندن بە لەش و … هتد ، هەروەها ئاسانترین دەزگا بۆ گەیشتن بە شوێنەگشتیەکان بۆ کڕینی کەلوپەلی ڕۆژانەی ماڵ و گواستنەوەی ، جگە لەمەش پایسکیل ڕووداوی هاتوچۆ کەمدەکاتەوە و مەرگی خاڵک لە کوشتارگەی رووداوی ئۆتۆمبیل دەپارێزێت .\nئەم خاڵانەی سەرەوە ، لەوە نزیکمان دەکاتەوە ، کۆمەڵێک کاریی سودمەند هەیە ، لەلایەن حکومەتەوە بەسیستەم دەکرێت و لەڕێی تاکەکانی کۆمەڵگاوە جێبەجێ دەکرێت ، نەک دادەڕێژرێت .


ناوەندی چاپەمەنی هێزەکانی پاراستنی گەل راگەیاندراوێکی بڵاو کردەوە – Standard Kurd\nلەلایەن ستاندار Posted on ته‌مموز 26, 2019 1839 جار بینراوە 0 سەرنج\nناوەندی چاپەمەنی و ڕاگەیاندنی هێزەکانی پاراستنی گەل لە راگەیاندراوێکدا ئاماژەی بەوە کرد کە دەڵەتی تورکیا شەڕی تایبەت لەگەڵ ڕای گشتی گەلێ ئێمە و بزوتنەوەی ئازادیخوازی کوردستان دەکەن.\nناوەندی چاپەمەنی هێزەکانی پاراستنی گەل ڕایگەیاند ” له‌م چێوه‌یه‌دا هه‌واڵی درۆ ده‌رباره‌ی هێرشه نامرۆڤانه‌كانی بۆ سه‌ر هه‌رێمه‌كانی پاراستنی مه‌دیا و باشووری كوردستان بڵاو ده‌كاته‌وه و باس له‌وه ده‌كه‌ن «بۆردومانی ڕێكخه‌رانی چالاكیی دژبه میت» كراوه. له‌لایه‌كی دیكه‌وه هه‌واڵی ئه‌وه بڵاو ده‌كه‌نه‌وه كه گوایه ٥ كه‌س له هه‌رێمی بۆتان خۆیان ڕاده‌ست كردووه. به‌م شێوه‌یه ده‌یانه‌وێت له شكۆی گه‌ریلاكانی بزووتنه‌وه‌ی ئازادیی كوردستان بده‌ن”.\nناوەندەکە ڕاشیگەیاند “به‌ر له هه‌ر شتێك، وه‌ك ئه‌وه‌ی فه‌رمانداره‌تیی ناوه‌ندیی ئێمه له ڕێی مێدیاكانه‌وه ڕایگه‌یاند، هیچ په‌یوه‌ندییه‌كیان به‌و چالاكییه‌ی هه‌ولێر نییه كه دژبه میت ئه‌نجام دراوه. كه‌واته هه‌واڵی گوایه له هه‌رێمه‌كانی گه‌ریلا بۆردومانی ڕێكخه‌رانی چالاكییه‌كه كراوه، بێ واتایه. له به‌رانبه‌ر گه‌نجانی وه‌ڵاتپارێزی كورد بێ چاره ماون و بۆ خۆڕزگاركردن په‌نا بۆ هه‌واڵی وه‌ها بێ به‌ها ده‌به‌ن”.\nهەروەها لە ڕاگەیاندراوەکەشدا هاتووە “به ڕای گشتیی دیموكرات و وه‌ڵاتپارێز ده‌ڵێین؛ حكوومه‌تی ئاكه‌په – مه‌هه‌په له ماوه‌ی ڕابردوودا له به‌رانبه‌ر تێكۆشانی ڕه‌وای ئێمه ته‌نگه‌تاو بووه. پێویسته له به‌رانبه‌ر سیناریۆكانی شه‌ڕی تایبه‌ت وریا بن. جارێكی دیكه ده‌ڵێین، له‌نێو هه‌ر هه‌لومه‌رجێكدا بێت ئێمه هه‌تا گه‌یشتن به ئازادیی گه‌له‌كه‌مان به‌رده‌وام ده‌بین له تێكۆشان”.\nدەقی ڕاگەیاندراوەکەی ناوەندی ڕاگەیاندن و چاپەمەنی هێزەکانی پاراستنی گەل :\nده‌وڵه‌تی تورك كاتێك له به‌رانبه‌ر تێكۆشانی گه‌ریلاكانی بزووتنه‌وه‌ی ئازادی ته‌نگه‌تاو ده‌بێت، وه‌ك هه‌میشه له‌م دواییانه‌شدا ڕێبازی شه‌ڕی تایبه‌ت تاقی ده‌كاته‌وه و ده‌یه‌وێت به‌م شێوه‌یه كاریگه‌ری له‌سه‌ر گه‌ل دروست بكات. داگیركه‌ران كه له خواكورك بگره تا زاپ، له زاپ بگره تا دێرسم به‌ده‌ستی گه‌ریلا گورزی تووند ده‌خۆن، له ڕێی ئه‌و هه‌واڵانه‌ی كه هیچ ڕاستییه‌كیان تێدا نییه ده‌یانه‌وێت وره‌ی گه‌لی وه‌ڵاتپارێزمان دابه‌زێنن و چاوی نه‌ژادپه‌رسته‌كان بۆیاخ بكه‌ن.\nله‌م چێوه‌یه‌دا هه‌واڵی درۆ ده‌رباره‌ی هێرشه نامرۆڤانه‌كانی بۆ سه‌ر هه‌رێمه‌كانی پاراستنی مه‌دیا و باشووری كوردستان بڵاو ده‌كاته‌وه و باس له‌وه ده‌كه‌ن «بۆردومانی ڕێكخه‌رانی چالاكیی دژبه میت» كراوه. له‌لایه‌كی دیكه‌وه هه‌واڵی ئه‌وه بڵاو ده‌كه‌نه‌وه كه گوایه ٥ كه‌س له هه‌رێمی بۆتان خۆیان ڕاده‌ست كردووه. به‌م شێوه‌یه ده‌یانه‌وێت له شكۆی گه‌ریلاكانی بزووتنه‌وه‌ی ئازادیی كوردستان بده‌ن.\nبه‌ر له هه‌ر شتێك، وه‌ك ئه‌وه‌ی فه‌رمانداره‌تیی ناوه‌ندیی ئێمه له ڕێی مێدیاكانه‌وه ڕایگه‌یاند، هیچ په‌یوه‌ندییه‌كیان به‌و چالاكییه‌ی هه‌ولێر نییه كه دژبه میت ئه‌نجام دراوه. كه‌واته هه‌واڵی گوایه له هه‌رێمه‌كانی گه‌ریلا بۆردومانی ڕێكخه‌رانی چالاكییه‌كه كراوه، بێ واتایه. له به‌رانبه‌ر گه‌نجانی وه‌ڵاتپارێزی كورد بێ چاره ماون و بۆ خۆڕزگاركردن په‌نا بۆ هه‌واڵی وه‌ها بێ به‌ها ده‌به‌ن.\nده‌رباره‌ی ئه‌وه‌ی گوایه ٥ كه‌س له بۆتان خۆیان ڕاده‌ست كردووه، ئه‌و كه‌سانه له‌مێژه له ڕیزه‌كانی تێكۆشانی ئێمه دابڕاون و له‌و كه‌سانه‌ن كه له باشووری كوردستان له‌لایه‌ن ده‌وڵه‌تی توركه‌وه كڕدراون. هه‌واڵی ئه‌وه‌ی له ده‌ڤه‌ری شرنه‌خ چه‌ند كه‌سێك خۆیان ڕاده‌ست كردووه، دووره له ڕاستی. شتێكی وه‌ها له ئارادا نییه.\nبه ڕای گشتیی دیموكرات و وه‌ڵاتپارێز ده‌ڵێین؛ حكوومه‌تی ئاكه‌په – مه‌هه‌په له ماوه‌ی ڕابردوودا له به‌رانبه‌ر تێكۆشانی ڕه‌وای ئێمه ته‌نگه‌تاو بووه. پێویسته له به‌رانبه‌ر سیناریۆكانی شه‌ڕی تایبه‌ت وریا بن. جارێكی دیكه ده‌ڵێین، له‌نێو هه‌ر هه‌لومه‌رجێكدا بێت ئێمه هه‌تا گه‌یشتن به ئازادیی گه‌له‌كه‌مان به‌رده‌وام ده‌بین له تێكۆشان.\nبڵاوکراوەی پێشوو٢٥ی ٧ رۆژێکی پڕشکۆ\nبڵاوکراوەی نوێترئەنجومەنی ئاسایشی هەرێم دانپێدانانی هێرشەکەرەکانی هەولێری بڵاوکردەوە